**ITEMI DE TIP REZOLVARE DE PROBLEME**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 1** | ORGANIZAREA LOCULUI DE MUNCĂ |
| **Clasa** | a IX-a |

1. **Ca lucrător într-un salon de înfrumusețare, este obligatoriu să respecți normele de igienă și securitate a muncii, respectiv pe cele privind paza și stingerea incendiilor. Într-una din zile, a izbucnit un mic incendiu la unul dintre posturile de lucru.**

**a) Care sunt măsurile pe care le vei lua pentru siguranţa ta și a clienţilor?**

**b) Care sunt** **măsurile de prevenire a incendiilor la locul de muncă?**

**Nivelul de dificultate: mediu**

**BAREM DE CORECTARE:**

1. Măsuri:

* apelarea telefonică a serviciilor de urgenţă, în caz de nevoie, pentru a anunța incendiul;
* evacuarea în siguranță a clienților și personalului, dacă este cazul, urmând căile de evacuare marcate;
* deconectarea de la rețeaua de gaze și curent electric;
* stingerea incendiului cu ajutorul extinctorului;
* acordarea primului ajutor, dacă este cazul.

1. Măsuri de prevenire a incendiilor:

* Efectuarea instructajului PSI periodic;
* Verificarea integralității și funcționalității prizelor;
* Verificarea funcționalității și asigurarea protecției împotriva incendiilor pentru aparatele utilizate la realizarea lucrărilor.

1. **Salonul de estetică Tony se aprovizionează cu vopsea de păr „Wella” pentru executarea lucrărilor de vopsire a părului. Furnizorul de materiale tocmai v-a onorat o comandă de 50 de cutii. Cum recepționați, distribuiți și depozitați marfa primită?**

**Nivelul de dificultate: mediu**

**BAREM DE CORECTARE:**

Recepție: verificarea calitativă și cantitativă a produselor:

* calitativă

1. verificarea integrității produselor sau materialelor respective, starea în care se găsesc acestea;
2. verificarea caracteristicilor organoleptice: culoare, dimensiune, formă

consistență, vâscozitate, textură, miros, gust și depistarea defectelor.

1. termen de valabilitate – reprezintă limita de timp, stabilită de producător, în care produsul poate fi consumat şi în care acesta trebuie să-şi menţină caracteristicile calitative prescrise.

* cantitativă - număr, cantitate

Depozitare: conform prevederilor legale și a indicațiilor producătorului

* în rafturi, dulapuri, în condiții de temperatură și umiditate, luminozitate și igienă optime;

Distribuție: - se realizează în funcție de termenul de valabilitate și de cât de repede sunt consumate, de stocul existent și de serviciile oferite

1. **Spălarea părului este o operație importantă, care asigură realizarea în condiții de calitate a lucrărilor de frizerie și coafură.**
2. **Dacă la o spălare se folosesc 50 ml. șampon, stabiliți pentru câți clienți va putea fi utilizat un flacon cu 750 ml. șampon?**
3. **Dacă fiecare client va plăti 20 ron pentru un spălat, care va fi suma totală câștigată de frizer pentru flaconul consumat?**
4. **Calculați profitul frizerului știind că achiziționarea flaconului de șampon a costat 50 ron.**

**Nivelul de dificultate: simplu**

**BAREM DE CORECTARE:**

1. 750 ml : 50ml/client=15 clienți;
2. 15 clienți x 20 ron/client = 300 ron (suma totală/flacon șampon consumat)
3. 300-50 = 250 ron (profit)
4. **Într-un salon de înfrumusețare, într-o săptămână de lucru (6 zile), se coafează un număr de 30 de cliente. Stocul conține dublul cantității necesare într-o săptămână. Câte flacoane de șampon pentru păr normal de 750 ml sunt necesare să existe în stoc, ținând cont că pentru fiecare clientă cu păr normal se consumă 50 ml șampon la spălare, iar numărul clientelor cu păr normal este de aproximativ 15 /săptămână ?**

**Nivelul de dificultate: mediu**

**BAREM DE CORECTARE:**

**Cantitatea de șampon utilizată pentru 15 cliente**

Pentru 1 clientă se utilizează …………50 ml șampon

Pentru 15 cliente se utilizează ……………….. X

X= 15x50=750 ml șampon

**Calcularea stocului necesar**

1 flacon …………………750 ml șampon

Y (necesar) …………… 750 ml șampon

Y= (750x1)/750= **1 flacon de șampon / săptămână - consum**

**Stoc - 2 flacoane de șampon/săptămână**

1. **Într-un cabinet cosmetic, durata medie de realizare a unui machiaj este de 20 minute. Pregătirea cabinetului înainte de sosirea următoarei cliente durează 10 minute. Pauza de lucru este de 1 oră într-o tură de 8 ore. Să se calculeze câte cliente pot fi programate pentru a fi machiate într-o tură.**

**Nivelul de dificultate: simplu**

**BAREM DE CORECTARE:**

Timpul efectiv de lucru: 8-1h pauza=7 ore

Pe durata unei ore (60 min), numărul clientelor machiate este 2 (10 min pregătirea salonului+20 min machiajul pentru o clientă=30 minute. 60:30=2 cliente/oră

Număr total cliente/tură – 7x2=**14 cliente**