|  |  |
| --- | --- |
| Domeniul de pregătire profesională | Electric |
| Calificare profesională | Toate calificările profesionale din domeniul de pregătire profesională Electric, liceu |
| Modul | Mașini electrice |
| Clasă | a XI-a |

Scrieţi, pe foaia de lucru/test/examen/concurs, noţiunile cu care trebuie să completaţi spaţiile libere din afirmaţiile următoare, astfel încât acestea să fie corecte.

1. Transformatoarele de \_ \_ \_ \_ (1) \_ \_ \_ \_ se folosesc în sistemele energetice pentru mărirea sau micșorarea tensiunii electrice.

**Răspuns**: putere

2. Un transformator electric monofazat are o înfășurare primară, care \_ \_ \_ \_ (1) \_ \_ \_ \_ energie de la rețea, și o înfășurare secundară care \_ \_ \_ \_ (2) \_ \_ \_ \_ energie unui receptor sau unei alte rețele.

**Răspuns**: primește, cedează

3. Răcirea transformatoarelor de putere mică se asigură cu \_ \_ \_ \_ (1) \_ \_ \_ \_, iar răcirea transformatoarelor de putere mare de asigură cu \_ \_ \_ \_ (2) \_ \_ \_ \_.

**Răspuns**: aer, ulei

4. O mașină asincronă este un \_ \_ \_ \_ (1) \_ \_ \_ \_ generalizat care funcționează în \_ \_ \_ \_ (2) \_ \_ \_ \_.

**Răspuns**: transformator, scurtcircuit

5. Curentul de mers în gol al transformatorului electric are un puternic caracter \_ \_ \_ \_ (1) \_ \_ \_ \_.

**Răspuns**: inductiv

6. Sistemul \_ \_ \_ \_ (1) \_ \_ \_ \_ al transformatorului se execută din tole subțiri izolate \_ \_ \_ \_ (2) \_ \_ \_ \_ între ele.

**Răspuns**: magnetic, electric

7. La transformatorul electric, pentru sarcini rezistive sau \_ \_ \_ \_ (1) \_ \_ \_ \_, cu cât curentul de sarcină crește, cu atât tensiunea secundară \_ \_ \_ \_ (2) \_ \_ \_ \_.

**Răspuns**: inductive, scade

8. În regim de compensator sincron, mașina sincronă debitează energie \_ \_ \_ \_ (1) \_ \_ \_ \_ în rețea și absoarbe energie \_ \_ \_ \_ (2) \_ \_ \_ \_ necesară acoperirii pierderilor proprii.

**Răspuns**: reactivă, activă

9. La mașina de curent continuu cu excitație \_ \_ \_ \_ (1) \_ \_ \_ \_, înfășurarea de excitație și înfășurarea \_ \_ \_ \_ (2) \_ \_ \_ \_ sunt înseriate, fiind parcurse de același curent.

**Răspuns**: serie, rotorică/indusului

10. La mașina de curent continuu cu excitație mixtă sau compound, există două variante: compound \_ \_ \_ \_ (1) \_ \_ \_ \_ și compound \_ \_ \_ \_ (2) \_ \_ \_ \_.

**Răspuns**: adițional, diferențial

11. În cazul transformatorului electric, scurtcircuitul de \_ \_ \_ \_ (1) \_ \_ \_ \_ intervine atunci când înfășurarea primară este alimentată cu tensiunea \_ \_ \_ \_ (2) \_ \_ \_ \_, iar bornele înfășurării secundare sunt scurtcircuitate.

**Răspuns**: avarie, nominală

12. La un transformator electric, porțiunile din miezul magnetic pe care sunt plasate înfășurările se numesc \_ \_ \_ \_ (1) \_ \_ \_ \_, iar cele care fac legătura între coloane, se numesc \_ \_ \_ \_ (2) \_ \_ \_ \_.

**Răspuns**: coloane, juguri

13. Transformatorul electric este o mașină electrică \_ \_ \_ \_ (1) \_ \_ \_ \_, ale cărei elemente constructive de bază sunt miezul \_ \_ \_ \_ (2) \_ \_ \_ \_ și înfășurările.

**Răspuns**: statică, feromagnetic/magnetic

14. În funcție de sensul stabilit pentru fluxul de energie, mașinile electrice pot funcționa atât ca \_ \_ \_ \_ (1) \_ \_ \_ \_, cât și ca \_ \_ \_ \_ (2) \_ \_ \_ \_, având proprietatea de a fi reversibile.

**Răspuns**: generator, motor

15. La o mașină electrică rotativă, distanța dintre periferia \_ \_ \_ \_ (1) \_ \_ \_ \_ a statorului și periferia \_ \_ \_ \_ (2) \_ \_ \_ \_ a rotorului se numește întrefier.

**Răspuns**: interioară, exterioară

16. O mașină electrică care are întrefierul \_ \_ \_ \_ (1) \_ \_ \_ \_ pe întrega periferie, este o mașină cu poli \_ \_ \_ \_ (2) \_ \_ \_ \_ sau înecați.

**Răspuns**: constant, plini

17. La mașinile electrice obișnuite numite și \_ \_ \_ \_ (1) \_ \_ \_ \_, înfășurările electrice sunt astfel realizate încât atunci când sunt parcurse de curent electric să determine de-a lungul periferiei mașinii zone \_ \_ \_ \_ (2) \_ \_ \_ \_ de polaritate nord-sud.

**Răspuns**: heteropolare, alternative