|  |  |
| --- | --- |
| **Domeniul de pregătire profesională** | **Industrie textilă și pielărie** |
| **Calificarea profesională** | **Tehnician în industria textilă, Tehnician designer vestimentar** |
| **Modul** | **SĂNĂTATEA ŞI SECURITATEA MUNCII ȘI PROTECȚIA MEDIULUI ÎN INDUSTRIA TEXTILĂ ȘI PIELĂRIE** |
| **Clasa** | **a-IX-a** |

**1** Realizaţi un eseu cu tema “Bolile profesionale”, respectând următoarea structură de idei

1. definirea bolii profesionale;
2. clasificarea bolilor profesionale după timpul de expunere la factorul nociv;
3. enumerarea cauzelor care produc boli ale aparatului respirator în domeniul textil.

Nivel de dificultate:mediu

Răspuns

Se acceptă orice formulare corectă care respectă următoarele idei principale: definire, clasificare boli profesionale şi enumerare cauze care produc boli ale aparatului respirator în domeniul textil.

a. Definirea bolii profesionale

Boala profesională reprezintă afecţiunea care se produce ca urmare a exercitării unei meserii sau profesii cauzată de agenţi nocivi fizici, chimici sau biologici, caracteristici locului de muncă, precum şi de suprasolicitarea diferitelor organe sau sisteme ale organismului, în procesul de muncă.

b. Clasificarea bolilor profesionale după timpul de expunere la acţiunea factorului nociv:

- boli cronice - provocate de doze mici ale factorului nociv, dar care acţionează timp îndelungat asupra organismului;

- boli acute - provocate de o expunere de scurtă durată la factorul nociv, în doze mari ale acestuia.

c. Cauze care produc boli ale aparatului respirator în domeniul textil:

- în procesul de producţie se dezvoltă pulberi organice şi anorganice, alergeni şi iritanţi profesionali;

- se utilizează acizi, baze tari şi alte substanţe chimice care produc iritaţii şi inflamaţii ale căilor respiratorii.