**ITEMI CU ALEGERE DUALĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 1** | ORGANIZAREA LOCULUI DE MUNCĂ |
| **Clasa** | a IX-a liceu și profesională |

Transcrieți pe foia de lucru, cifra corespunzătoare fiecărui enunț **(1, 2, 3, 4,...)** şi notați în dreptul ei litera **A,** dacă apreciați că enunțul este adevărat sau litera **F**, dacă apreciați că enunțul este fals.

1. Instruirea lucrătorilor trebuie să se facă periodic sau ori de câte ori este nevoie, prin instructaje generale la locul de muncă sau prin intermediul afișelor, broșurilor, pliantelor informative.

Nivelul de dificultate: simplu

Răspuns: **A**

1. Securitatea și sănătatea în muncă cuprinde ansamblul de activități care au ca scop asigurarea celor mai bune condiții la locul de muncă, în scopul prevenirii accidentelor și bolilor profesionale.

Nivelul de dificultate: simplu

Răspuns: **A**

1. Sursele de poluare cunoscute sunt de forma substanțelor chimice, deșeurilor, ambalajelor, purtarea de echipamente corespunzătoare, diferite noxe, radiații.

Nivelul de dificultate: mediu

Răspuns: **F**

1. Verificarea funcționării sistemelor, dispozitivelor și a condițiilor de igienă și securitatea muncii se face de fiecare lucrător.

Nivelul de dificultate: mediu

Răspuns: **F**

1. Personalul care manipulează substanțe chimice periculoase trebuie să fie instruit şi să semneze fișa de instruire pentru protecția muncii, în conformitate cu prevederile legale în vigoare.

Nivelul de dificultate: simplu

Răspuns: **A**

1. Acordarea de prim-ajutor reprezintă intervenirea în caz de urgență, în vederea menținerii eventualelor vătămări ulterioare ale sănătății.

Nivelul de dificultate: mediu

Răspuns: **F**

1. Obiectele care prin folosire fac posibilă transmiterea agenților patogeni vor fi mai întâi dezinfectate, apoi curățate, în scopul evitării distrugerii lor.

Nivelul de dificultate: mediu

Răspuns: **F**

1. Ceara de păr se folosește și pe un păr gros și țepos sau ondulat, greu de aranjat, oferindu-i mai multă textură și suplețe, astfel devenind mai maleabil.

Nivelul de dificultate: mediu

Răspuns: **A**

1. Spuma de păr se foloseşte pe păr uscat, înainte de coafare.

Nivelul de dificultate: simplu

Răspuns: **F**

1. Şamponul de păr este un agent de curăţare pentru păr şi pielea capului, ingredientul principal fiind un detergent.

Nivelul de dificultate: simplu

Răspuns: **A**

1. Măştile capilare se recomandă pentru tratarea aspectelelor patologice grave ale părului.

Nivelul de dificultate: simplu

Răspuns: **F**

1. Aparatele utilizate în lucrările de frizerie-coafură se pot folosi fără o verificare tehnică prealabilă.

Nivelul de dificultate: simplu

Răspuns: **F**