**ITEMI DE TIP ESEU STRUCTURAT**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Frizer-coafor-manichiurist-pedichiurist |
| **Modul 3** | ADAPTAREA LUCRĂRILOR LA CARACTERISTICILE CLIENTULUI |
| **Clasa** | a XI-a |

**1. Alcătuiţi un eseu cu tema „Adaptarea coafurii la caracteristicile firului de păr” după următoarea structură:**

**a) Stabilirea caracteristicilor firului de păr .**

**b) Caracterizarea a 3 tipuri diferite de păr.**

**c) Exemplificarea unei coafuri potrivite în funcţie de calitatea şi cantitatea părului.**

**Nivelul de dificultate: mare**

**BAREM DE CORECTARE:**

a) Stabilirea caracteristicilor firului de păr se face ***vizual*** (culoare naturală:blond – brunet sau păr vopsit, ca lungime poate fi scurt, mediu, lung, în funcție de cantitate regăsim părul des, normal, rar, foarte rar) şi ***prin palpare*** (ca textură întâlnim normal, gras, uscat, sănătos, vârfuri despicate, fire deteriorate, iar din punct de vedere al calitatății poate fi fir gros, normal, subţire)

b) Tipuri de păr și caracteristicle acestora :

**- tipul de păr gras** este lipicios, umed, atârna în suvițe, se lipește de cap, pieptănătura își pierde repede volumul și forma pufoasă. Cauza constă în excesul de sebum (surplusul de grăsime) care, fiind fluidă se răspândește ușor de-a lungul firului .

**- tipul de păr uscat** este de obicei de culoare închisă sau roșcată, firele conțin fibre puternice de keratină care se opun oricărui efort de modelare. Este lipsit de luciu deoarece glandele produc grăsime insuficientă.

**- tipul de păr normal** este strălucitor, fără a fi însă gras și este ușor de întreținut;

devine rebel la o zi după ce a fost aranjat, dar ulterior își revine și arată bine pentru o săptămână

**-tipul de păr subţire și rar** este lipsit de rezistență și este rar ceea ce este determinat de cantitatea redusă și de grosimea redusă a firului. Deoarece fibrele elastice din interior sunt în număr redus, el prezintă un aspect moale și ofilit.

**- tipul de păr gros** este caracterizat de firele de păr care au cea mai mare circumferință, ceea ce face ca părul să fie greu de întreținut.

**- tipul de păr des** este elastic, se modelează ușor și se piaptănă ușor în stare umedă, prezintă elasticitate, luciu și finețe, deoarece stratul solzos de la suprafață firului de păr este compact și neted.

**- tipul de păr deteriorat** este lipsit de vitalitate și luciu, se electrizează pe perie și se rupe.

c) Adaptarea coafurilor

**Pentru părul gras** este indicată și ondularea chimică precum și decolorarea șuvițelor de păr, se recomandă coafuri cu volum care să ţină părul la distanţă de pielea grasă care secretă sebum în cantitate exagerată .

**Pentru părul uscat** se recomandă cocuri, părul prins, în general coafuri pe păr scurt.

**Pentru părul rar** în principiu ondularea chimica este ideală pentru că firele de păr să devină vizibil pufoase ,se recomandă coafuri cu volum, bucle, tapaje.

**Pentru părul des** se recomandă coafuri în scări, bucle, împletituri, în general se potrivesc toate tipurile de coafuri.