**ITEMI CU ALEGERE MULTIPLĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 4** | PIGMENTAREA ȘI DEPIGMENTAREA PĂRULUI |
| **Clasa** | a X-a |

**Pentru fiecare dintre cerințele de mai jos, scrieți, pe foaia de evaluare, litera corespunzătoare răspunsului corect. Este corectă o singură variantă de răspuns.**

**1 . În alegerea culorii părului se va ține cont de :**

a. caracteristicile clientei, dorința acesteia și tendințele modei în colorarea părului;

b. statutul social, vârsta clientei și stilul vestimentar;

c. tehnicile de depigmentare și instrumentele utilizate pe parcursul lucrării;

d. tipuri de vopsele, durata de acționare pe păr și modul de utilizare.

Nivelul de dificultate: mediu

Răspuns: a

**2. Condițiile de calitate de care trebuie să țineți cont în realizarea decolorării sunt:**

a. aplicarea unei cantități mai mari de produs pentru a reduce timpul de acţiune;

b. menținerea decolorantului pe păr indiferent de timpul de acționare recomandat;

c. obținerea unei culori uniforme a zonelor decolorate;

d. utilizarea unui oxidant mai puternic pentru a scurta timpul de acţiune;

Nivelul de dificultate: mediu

Răspuns: c

**3. Înainte de prima decolorare integrală a părului, pentru reușita lucrării:**

a. se spală părul cu șampon adaptat caracteristicilor părului clientei;

b. se trasează cărările principale pentru a distribui uniform crema decolorantă;

c. se așază corect casca de silicon și se verifică starea de confort a clientei;

d. se vopsește părul pentru a-l proteja suplimentar.

Nivelul de dificultate: mediu

Răspuns: b

**4. Pentru alegerea corectă a vopselei, în cazul în care firele de păr alb sunt în proporție de pâna la 30 %, se procedează astfel:**

a. se alege un tub de vopsea cu o nuanță mai deschisă decât nuanța dorită;

b. se alege un tub de vopsea cu o nuanță mai închisă decât nuanța dorită;

c. se alege un tub de vopsea în nuanța dorită de către specialist;

d. se alege un tub de vopsea cu orice nuanță pe culoarea naturală.

Nivelul de dificultate: mediu

Răspuns: a

**5. După vopsire, veți recomanda clientei produse pentru îngrijirea şi tratarea părului vopsit:**

a. din aceeași gamă cu vopseaua utilizată;

b. doar dacă părul este degradat;

c. doar dacă oxidantul folosit a fost unul puternic;

d. oricare produse de calitate, destinate părului vopsit;

Nivelul de dificultate: mediu

Răspuns: d