|  |  |
| --- | --- |
| Domeniul de pregătire profesională | Fabricarea produselor din lemn |
| Calificare profesională | **- Tehnician designer mobilă şi amenajări interioare**  **- Tehnician proiectant produse finite din lemn**  **- Tehnician în prelucrarea lemnului**  **- Tâmplar universal**  **- Operator la producerea semifabricatelor pe bază de lemn**  **- Operator la fabricarea cherestelei**  **- Tâmplar universal**  **- Tapițer-plăpumar-saltelar**  **- Sculptor-intarsier** |
| Denumire modul | **Materii prime şi materiale tehnologice din industria lemnului** |
| An de studiu | **Clasa a IX - a** |

**Itemi eseu structurat**

**1.** Elaboraţi un eseu cu titlul „Structura macroscopică a lemnului” după următoarea structură de idei:

a. Definirea structurii macroscopice.

b. Caracterele structurii macroscopice.

c. Descrierea modului de lucru la identificarea macroscopică a lemnului.

|  |  |
| --- | --- |
| Nivel de dificultate: | dificil |
| Răspuns: | **a.**  Prin structură macroscopică se înţelege modul de grupare şi de organizare a elementelor anatomice ale lemnului, vizibile cu ochiul liber sau cu lupa cu o putere de mărire de circa 10 ori.  **b.**  Caracterele structurii macroscopice sunt următoarele: măduva, inima, alburnul, lemnul matur, duramenul, inelele anuale, lemnul timpuriu, lemnul târziu, porii lemnului, razele medulare, zonele de parenchim, zonele de fibre, petele medulare, canalele rezinifere.  **c.**  Structura lemnului se examinează pe epruvete prismatice cu baza un triunghi, executate din lemn sănătos, fără defecte, provenit din trunchiul arborelui.  Fiecare epruvetă va cuprinde cele trei secţiuni principale ale lemnului.  Examinarea epruvetelor se va face cu o lupă cu putere de mărire de max 10 ori.  Pentru identificarea macroscopică se ia în consideraţie caracterele macroscopice, caracteristicile fizice ale lemnului şi unele proprietăţi fizice şi mecanice ale lemnului (greutatea, duritatea).  Specia lemnoasă se determină cu ajutorul unor chei de identificare, întocmite pe baza caracterelor structurii macroscopice.  **Obs:** *Se punctează orice formulare corectă care atinge ideile principale de mai sus.* |