**ITEMI DE TIP ÎNTREBARE STRUCTURATĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 4** | BĂRBIERITUL ȘI ÎNGRIJIRILE FACIALE |
| **Clasa** | a IX-a |

1. **Săpunitul feței este o etapă premergătoare bărbieritului propriu-zis.**

**Cerinţe:**

**a) explicați rolul acestei operațiuni în cadrul lucrării de bărbierit facial;**

**b) enumeraţi resursele utilizate la săpunit;**

**c) descrieţi tehnica de săpunire.**

**Nivel de dificultate: simplu**

**BAREM DE CORECTARE:**

1. Rolul săpunitului: prin săpunire, părul care urmează să fie tăiat (ras) se înmoaie, permite briciului să alunece mai ușor și să taie firele de păr fără a provoca dureri, răniri sau usturimi.
2. Resurse necesare:

* Instrumente: penson, savonieră;
* Lenjerie: șervet, prosop, pelerină de protecție;
* Materiale și produse: săpun de ras sau cremă de ras.

1. Tehnica de săpunire:

* se pensulează bine fața cu pensula înmuiată în apă caldă;
* se aplică spuma începând de la bărbie, continuându-se pe obraji și pe buza superioară, pensulând pielea până se obține o spumă consistentă;
* se masează bine cu pulpa degetelor, timp de 2-3 minute, cu mișcări circulare, până se înmoaie bine părul.