|  |  |
| --- | --- |
| **Domeniul de pregatire** | **Economic-Comerț** |
| **Calificare profesionala** | **Tehnician în activități economice, Tehnician în administrație, Tehnician în activități de comerț, Tehnician în achiziții și contractări** |
| **Modulul** | **Calitatea produselor și serviciilor** |
| **Clasa** | **a IX a** |

1. Alcătuiţi un eseu cu tema “Calitatea confecţiilor” în care să evidenţiaţi:

1. clasificarea sortimentului de fibre textile după provenienţă (modul de obţinere), indicând exemple;
2. caracteristicile fizico- mecanice ale ţesăturilor şi modul în care influenţează calitatea confecţiilor;
3. caracteristici (condiţii) de calitate ale confecţiilor.

**Nivel de dificúltate: difícil**

**BAREM DE CORECTARE**

a.Clasificarea sortimentului de fibre textile, astfel:

- După provenienţă (modul de obţinere): fibre textile naturale, chimice, alte tipuri

- Fibrele naturale pot fi: vegetale (celulozice), animale (proteinice) şi minerale

- Fibrele vegetale sunt: bumbacul, inul, cânepa, iuta etc.

- Fibrele animale sunt: lâna, mătasea, părul de capră şi de cămilă etc.

- Fibrele chimice pot fi, după modul de obţinere: din polimeri naturali şi din polimeri

sintetici

- Fibrele chimice din polimeri naturali pot fi: celulozice, proteinice, din hidrocarburi

- Fibrele chimice din polimeri naturali sunt: vâscoză, cupro, acetat etc.

- Fibrele chimice din polimeri sintetici se obţin prin: polimerizare, poliadiţionare,

policondensare

- Fibrele chimice din polimeri sintetici sunt: poliesterice, polinitrilacrilice, poliuretanice

elastomere, poliamidice etc.

- Alte tipuri de fibre sunt: din sticlă, din zgură etc.

b.Caracteristici fizico- mecanice ale ţesăturilor, astfel:

- Lăţimea – se exprimă în cm şi variază de la 70 cm până la 240 cm şi influenţează

consumul de tesătură la obţinerea confecţiilor

- Grosimea – se exprimă în mm şi influenţează capacitatea de drapare şi proprietăţile

termoizolante

- Masa – se exprimă prin masa pe metru pătrat (g/m²), masa pe metru linear (g/m) sau masa

pe bucată şi influenţează destinaţia confecţiilor

- Desimea – este dată de numărul firelor pe o lungime de 10 cm, pe direcţia urzelii şi a bătăturii şi influenţează tuşeul, rezistenţa la rupere, permeabilitatea la aer, apă, capacitatea de izolare termică etc.

- Sarcina/ rezistenţa la rupere- este sarcina la care are loc ruperea ţesăturilor şi influenţează durabilitatea

- Alungirea la rupere- este creşterea a lungimii ţesăturii până în momentul ruperii (sub acţiunea forţei de rupere);se exprimă în mm sau în procente şi influenţează rezistenţa,forma şi neşifonabilitatea

- Rezistenţa la uzură/ frecare prin frecare – este rezistenţa ţesăturii în procesul de frecare influenţează procesul de degradare în timpul utilizării

c.Caracteristici de calitate ale confecţiilor, astfel:

- Caracteristici (condiţii/ cerinţe) estetice şi de prezentare - se referă la culoare, desen,contextură, luciu, aspect, model etc.; influenţează decizia de cumpărare

- Caracteristici de durabilitate - se referă la rezistenţa confecţiilor la agenţii fizico- mecanice (frecare, îndoire, rupere, plesnire etc.) şi chimici (vopsire, imprimare,

intemperii

- Caracteristici fiziologice şi de confort - se referă la: capacitatea de izolare termică (de păstrare a temperaturii corpului uman), capacitatea de transport a vaporilor de apă (higroscopicitatea), capacitatea de aerisire a corpului (permeabilitate la aer) şi capacitatea de a fi neiritantă şi uşor de întreţinut