**ITEMI DE TIP ÎNTREBARE STRUCTURATĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist |
| **Modul 4** | STILIZAREA COAFURILOR |
| **Clasa** | a XII-a |

1. **Ritmurile compoziționale decorative sunt elemente pe care lucrătorul trebuie să le aibă în vedere la realizarea tunsorilor, coafurilor și în colorarea părului.**

**Cerințe:**

**a) Definiți ritmul compozițional;**

**b) Precizați 3 ritmuri compoziționale specifice coafurilor și scrieți definițiile acestora;**

**c) Precizați în ce constă aplicarea ritmurilor compoziționale decorative în coafură.**

**Nivelul de dificultate: mare**

**BAREM DE CORECTARE**

1. Ritmul compozițional constă în organizarea elementelor de limbaj plastic (punct, linie, formă, culoare) într-un ansamblu omogen, echilibrat, prin repetiția lor într-o anumită modalitate.
2. Ritmuri compoziționale, oricare 3 dintre:

*Simetria* este structura compozițională formata din doua părți care, suprapuse, imaginar sau real, corespund. În coafură, simetria este asigurată prin poziționarea de volume, culori, unghiuri, forme identice stânga-dreapta.

*Repetiția* în coafură înseamnă repetarea unui element prin succesiuni la distanțe egale şi în poziții identice, pe o direcție dată (ex. vopsirea pe șuvițe).

*Alternanța* reprezintă o succesiune a două forme, două culori sau două poziții diferite, care revin pe rând în înșiruire, în coafura realizată.

*Gradația* reprezintă trecere lentă de la o mărime la alta în cazul coafurilor și tunsorilor, de la o culoare mai închisă la una mai deschisă în cazul colorării părului.

*Suprapunerea* reprezintă folosirea a două motive de același fel sau diferite așezate suprapus, acoperindu-se parțial.

*Echilibrul* reprezintă proporționarea diverselor forme, culori, contraste.

1. În coafură, ritmurile compoziționale decorative implică combinarea tehnicilor de lucru clasice şi moderne pentru obținerea unor efecte prin:

* aplicarea culorilor pe diferite șuvițe special tunse pentru a focaliza coafura;
* urmărirea umbrelor şi a luminii căzute pe păr şi aplicarea culorilor diferite pentru a obține un efect tridimensional al coafurii;
* cunoașterea efectelor produse de modificarea unghiului de tăiere a părului: la 45°, 90°,120°;
* alegerea tunsorii respectând liniile imaginare ce unesc punctul de tăiere al părului cu bărbia, buzele, nasul, colțul ochiului, urechea.