**ITEMI DE TIP ÎNTREBARE STRUCTURATĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 3** | COAFURI SIMPLE |
| **Clasa** | a X-a |

1. **Ondulația permanentă rece este o încrețire pe cale artificială a părului.**

**Cerințe:**

**a) În ce constă principiul ondulației permanente?**

**b) Care sunt acțiunile care stau la baza realizării ondulației permanente?**

**c) Descrieți tehnica executării ondulației permanente.**

**Nivelul de dificultate: mediu**

**BAREM DE CORECTARE**

1. Principiul ondulației permanente reci constă în înmuierea keratinei conținută în celulele firului de păr, sub influența unor substanțe chimice. Legăturile dintre lanțurile paralele care formează keratina se rup și se regrupează în alt mod, permițând firelor de păr să capete o altă formă, cea dată de bigudiu.
2. Ondulația permanentă este obținută prin 2 acțiuni: -mecanică (rularea părului pe bigudiu) și chimică (acțiunea substanțelor chimice asupra firului de păr).
3. Tehnica de lucru:

- spălarea părului cu șampon;

- alegerea soluției de permanent în funcție de tipul de păr;

- tunderea părului la lungimea dorită;

- împărțirea corectă a șuvițelor de păr;

- alegerea șuviței pentru montare;

- umezirea șuviței cu soluție de permanent;

- rularea părului pe bigudiu;

- fixarea corectă a bigudiului cu ajutorul elasticului;

- controlul bigudiurilor;

- fixarea timpului de acțiune necesar soluției;

- protejarea capului cu o bonetă de plastic și un prosop curat;

- limpezirea părului și neutralizarea permanentului după expirarea timpului;

- fixarea timpului de acționare pentru neutralizarea permanentului;

- limpezirea corectă a părului;

1. **O clientă cu părul de lungime medie solicită realizarea unei coafuri din bucle.**

**Cerințe:**

**a) Enumerați tehnicile de ondulare cunoscute;**

**b) Precizați 3 caracteristici de care veți ține cont în conceperea coafurii;**

**c) Explicați, pentru o clientă cu fața în formă de inimă, modul în care veți adapta coafura creată la această caracteristică.**

**Nivelul de dificultate: mediu**

**BAREM DE CORECTARE**

1. Tehnici de ondulare:

* cu ondulatorul;
* cu peria și feonul;
* cu ajutorul melcilor;
* cu bigudiurile;
* ondule directe;

1. În conceperea coafurii se va ține cont de (oricare 3):

* tipul , calitatea, cantitatea și culoarea părului;
* forma feței;
* conformația craniană;
* vârstă;
* vestimentație și ocazie;
* imperfecțiunile feței și cutiei craniene;
* constituția corporală.

1. Fața în formă de inimă este caracterizată de fruntea lată, pomeții proeminenți şi bărbia ascuțită. Adaptarea coafurii la forma feței are în vedere diminuarea lățimii frunții, prin reducerea volumului în această zonă, şi umplerea zonei maxilar-mandibulare cu volum.
2. **Una din tehnicile de ondulare a părului este cea cu ajutorul melcilor de coafură. Executarea corectă a melcilor are un rol foarte important în crearea unei coafuri frumoase și reușite.**

**Cerințe:**

**a) Enumerați tipurile de melci cunoscute;**

**b) Precizați instrumentele și produsele necesare realizării melcilor;**

**c) Descrieți tehnica de realizare a melcilor în relief.**

**Nivelul de dificultate: mediu**

**BAREM DE CORECTARE**

1. Tipuri de melci: plați, semiplați, în relief, de legătură, cu rădăcină prelungită;
2. Instrumente și produse necesare:

* instrumente: pieptene, clipsuri
* produse: spumă, fixativ

1. Tehnica realizării melcilor în relief:

* se umezește părul și se aplică spuma de volum;
* se piaptănă părul în sus, în direcția opusă sensului rulării;
* se răsucește/rulează șuvița de păr până revine la rădăcină;
* se prinde cu un clips, în zona de contact a melcului cu pielea capului;
* Se usucă părul la cască, se piaptănă și se fixează în forma dorită.

1. **Ondularea părului cu ajutorul bigudiurilor este o tehnică ce permite obținerea de coafuri diverse, moderne, adaptate caracteristicilor clientei.**

**Cerințe:**

**a) Precizați aspectele de care veți ține cont la împărțirea părului în vederea montării bigudiurilor;**

**b) Explicați corelația dintre unghiul de montare al bigudiului și volumul obținut la rădăcină;**

**c) Descrieți tehnica de rulare a unei șuvițe pe bigudiu.**

**Nivelul de dificultate: mediu**

**BAREM DE CORECTARE**

1. Aspecte avute în vedere la împărțirea părului:

* volumul părului în partea superioară a capului;
* cantitatea de păr necesară coafurii în partea din spate a capului;
* cantitatea de păr necesară coafurii în părțile laterale;
* cantitatea de păr necesară terminației coafurii, în zona cefei.

1. Unghi ascuțit – volum mic la rădăcină;

Unghi drept – volum mediu;

Unghi obtuz – volum mare la rădăcină;

* instrumente: pieptene, clipsuri
* produse: spumă, fixativ

1. Tehnica rulării părului pe bigudiuri:

* se alege o șuviță de păr mai îngustă decât lungimea bigudiului;
* se piaptănă șuvița aleasă în unghiul de rulare dorit;
* se poziționează bigudiul pe vârful șuviței și se începe rularea până ce bigudiul atinge scalpul;
* se fixează bigudiul cu un clips, în zona de contact a bigudiului cu pielea capului.

1. **Realizarea unei coafuri pe bază de ondule, obținute prin rularea părului pe bigudiuri, este o lucrare des solicitată de clientele salonului de coafură.**

**Cerințe:**

**a) Enumerați produsele utilizate la coafarea părului cu ajutorul bigudiurilor;**

**b) Pentru o clientă cu fața rotundă, explicați modul în care veți alege unghiul de rulare al bigudiurilor, în diverse zone ale capului, în funcție de forma feței;**

**c) Precizați 3 greșeli care pot duce la nereușita lucrării.**

**Nivelul de dificultate: mare**

**BAREM DE CORECTARE**

1. Produse necesare: șampon adecvat pentru tipul de păr, balsam sau mască, spumă de păr, fixativ, ceară, gel.
2. Se urmărește crearea de volum pe zona de top, pentru alungirea feței și reducerea volumul pe zonele laterale:

Unghi ascuțit – zonele laterale;

Unghi drept – zona cefei;

Unghi obtuz – zona de creștet;

1. Greșeli; oricare 3 dintre:

* Nu s-a ținut cont de forma feței; unghiul de rulare al bigudiurilor a fost greșit, iar volumele au fost poziționate incorect;
* Șuvițele alese au fost mai late decât lungimea bigudiului;
* Vârfurile șuvițelor nu au fost poziționate corect pe bigudiu – apar vârfuri haotice în coafură;
* Părul nu a fost suficient pieptănat – se răsucește cu dificultate;
* Tensiunea este inegală la rulare – apar fire neondulate;
* Clipsurile sunt poziționate greșit – bigudiurile nu stau în tensiune ori apar dungi inestetice pe buclă.