|  |  |
| --- | --- |
| **Domeniul de pregătire profesională** | **Industrie textilă și pielărie** |
| **Calificarea profesională** | **Tehnician în industria textilă** |
| **Modul** | **PROIECTAREA FIRELOR, ȚESĂTURILOR ȘI TRICOTURILOR** |
| **Clasa** | **a-XI-a** |

**1.** Realizaţi un eseu cu titlul „Proprietăţile tricoturilor ”, respectând următoarea structură de idei:

* 1. definirea desimii tricoturilor ;
  2. enumerarea şi definirea proprietăţilor mecanice specifice tricoturilor;
  3. enumerarea factorilor de care depinde stabilitatea dimensională a tricoturilor;
  4. definirea higroscopicităţii.

Nivel de dificultate:mediu

Răspuns

Se acceptă orice formulare corectă care respectă următoarele idei principale: definirea desimii tricoturilor, enumerarea şi definirea proprietăţilor mecanice specifice tricoturilor, enumerarea factorilor de care depinde stabilitatea dimensională a tricoturilor, definirea higroscopicităţii.

a. Definirea desimii tricoturilor

Desimea tricoturilor reprezintă numărul de ochiuri pe orizontală, respectiv pe verticală, pe distanţa de 50 mm.

b. Proprietăţi mecanice specifice tricoturilor:

1. elasticitatea - proprietatea tricoturilor de a-şi modifica forma sub acţiunea unor forţe exterioare şi de a reveni la forma iniţială după încetarea acţiunii forţei;

2. extensibilitatea - proprietatea tricoturilor de a-şi modifica dimensiunile sub acţiunea unei forţe de întindere;

3. deşirabilitatea este determinată de ruperea unui element de structură a tricotului, atunci când forţa de întindere depăşeşte rezistenţa firului sau din cauza degradării prin uzură.

c. Stabilitatea dimensională a tricoturilor depinde de:

- natura materiei prime;

- tipul produsului textil;

- operaţiile de finisare la care a fost supus materialul.

d. Definirea higroscopicităţii

Higroscopicitatea este capacitatea tricotului de a reţine apa sau vaporii de apă din mediul înconjurător.