|  |  |
| --- | --- |
| Domeniul de pregătire profesională | Electric |
| Calificare profesională | Toate calificările profesionale din domeniul de pregătire profesională Electric, liceu și învățământ profesional |
| Modul II | Componentele echipamentelor electrice |
| Clasă | a IX-a |

1. Contactele de la bornele acumulatorului unui autoturism sunt contacte amovibile.

2. La contactele amovibile, forţa de apăsare dintre piesele de contact este asigurată cu șuruburi.

3. La aceeaşi sarcină, contactele de argint au dimensiuni mai mici decât cele de cupru.

4. Wolframul este folosit doar pentru contacte de rupere, deoarece are rezistenţă mare la uzură prin arc electric.

5. Curentul nominal al unui contact electric este curentul care parcurge contactul în regim de scurtă durată.

Răspuns: **1** – F; **2** – F; **3** – A; **4** – A; **5** – F

Reformulări

1. Contactele de la bornele acumulatorului unui autoturism sunt contacte permanente/fixe.

2. La contactele permanente/fixe, forţa de apăsare dintre piesele de contact este asigurată cu șuruburi.

sau

La contactele amovibile, forţa de apăsare dintre piesele de contact este asigurată cu arcuri/resoarte.

5. Curentul nominal al unui contact electric este curentul care parcurge contactul în regim de lungă durată.