
|  |  |
| --- | --- |
| **Domeniul de pregătire profesională** | **Industrie textilă și pielărie** |
| **Calificarea profesională** | **Tehnician în industria textilă, Tehnician designer vestimentar** |
| **Modul** | **PROCESE TEHNOLOGICE PENTRU CONFECȚIONAREA PRODUSELOR VESTIMENTARE , PROCESE TEHNOLOGICE DE CONFECȚIONARE** |
| **Clasa** | **a-XII-a** |

**1**.Analizați organul de lucru din figura de mai jos și răspundeți pe foaia de lucru la urmatoarele cerințe:

1. denumiti organul de lucru;
2. precizați rolul organului în formarea cusăturii;
3. menționați elementele componente ale organului de lucru.



Nivel de dificultate:simplu

Răspuns


1. transportor
2. de a transporta / deplasa materialul in timpul coaserii
3. Elemente componente:

1. corp

2. cremalieră

3. orificiu

**2**. În figura de mai jos este reprezentat un organ de lucru de la mașina simplă de cusut.Analizaţi figura şi notaţi pe foaia de răspuns:



a. denumirea organului de lucru;

b. denumirile elementelor componente numerotate în figură;

c. rolul piesei din figură.

Nivel de dificultate:simplu

Răspuns t:

a. apucătorul de la maşina simplă de cusut

b. 1 – corpul apucătorului

2 - vârful (ciocul) apucătorului

3 – locaşul de fixare la maşină

c. prinde bucla formată de ac şi o împleteşte cu firul de la suveică

**3**. În figura de mai jos este reprezentat un organ de lucru de la o mașină de cusut.

a.Identificaţi organul de lucru.

b. Precizaţi cărei maşini de cusut îi aparţine.

c.Precizați rolul organului în formarea cusăturii .

****

Nivel de dificultate:simplu

Răspuns:

a.apucătorul inferior

b.maşina triploc.

c.Rol: prinde bucla acului şi formează o altă buclă.

**4**.Șpănuirea este una dintre operațiile procesului de producție din confecții.

1.Definiţi operația.

2.Precizaţi minim cinci condiții de realizare a unui şpan.

3.Precizați etapa procesului de producție din care face parte operația de șpănuire.

Nivel de dificultate:simplu

Răspuns  :

* + 1. Operatia de şpănuire a materialelor este operația de așezare a țesăturilor și

tricoturilor în straturi suprapuse după lungimi și lățimi egale.

2. Condiții:

* așezarea materialelor să se facă în limitele permise de caracteristicile materialelor spănuite
* în cadrul aceluiași șpan se vor folosi materiale cu aceeași lățime
* una din marginile șpanului se va forma în linie verticală, asigurând uniformitatea șpanului pe aceasta latură
* straturile de material se depun în șpan fără a fi tensionate sau cutate
* materialele cu desene sau carouri se depun în șpan corespunzator desenelor de pe șablonul de țesătură
* materialele scămoșate se șpanuiesc în sensul scămoșării în aceeași direcție
* tăierea straturilor de material se va face cu precizie pentru a fi asigurate capetele drepte ale șpanului.

Se consideră corecte oricare cinci dintre condiții.

3. Șpănuirea face parte din etapa de pregătire a materialelor pentru croit.