|  |  |
| --- | --- |
| Domeniul de pregătire profesională | Electric |
| Calificare profesională | Toate calificările profesionale din domeniul de pregătire profesională Electric, liceu și învățământ profesional |
| Modul | Măsurări electrice în curent continuu |
| Clasă | a IX-a |

Scrieţi, pe foaia de lucru/test, noţiunile cu care trebuie să completaţi spaţiile libere din afirmaţiile următoare, astfel încât acestea să fie corecte.

1. Cu cât condensatorul poate acumula o cantitate mai mare de \_ \_ \_ \_ (1) \_ \_ \_ \_ electrică, cu atât \_ \_ \_ \_ (2) \_ \_ \_ \_ sa este mai mare.

**Răspuns**: sarcină, capacitatea

2. Generatorul ideal de tensiune este un dipol \_ \_ \_ \_ (1) \_ \_ \_ \_, care se caracterizează prin faptul că tensiunea la bornele sale este \_ \_ \_ \_ (2) \_ \_ \_ \_ și nu depinde de valoarea curentului debitat.

**Răspuns**: activ, constantă

3. În cazul în care mărimea de măsurat este prea \_ \_ \_ \_ (1) \_ \_ \_ \_, circuitul de intrare al aparatelor de măsurat digitale este un \_ \_ \_ \_ (2) \_ \_ \_ \_.

**Răspuns**: mică, amplificator

4. Metodele de măsurare \_ \_ \_ \_ (1) \_ \_ \_ \_ sunt acele metode la care variaţiei continue a unei mărimi îi corespunde o variaţie continuă a valorii măsurate.

**Răspuns**: analogice

5. Metoda de măsurare reprezintă modul de \_ \_ \_ \_ (1) \_ \_ \_ \_ a mărimii de măsurat cu unitatea de măsură.

**Răspuns**: comparare