|  |  |
| --- | --- |
| Domeniul de pregătire profesională | Electric |
| Calificare profesională | toate calificările |
| Modul | Planificarea producției |
| Clasă | a XII-a |

1. Totalitatea activităţilor desfăşurate pentru transformarea materiilor prime şi semifabricatelor în produse finite, în scopul satisfacerii necesităţilor umane reprezintă:

a) procesul de fabricație;

b) procesul de muncă;

c) procesul de prelucrare;

d) procesul de producție.

2. În cazul producţiei în serie mare, nomenclatorul de fabricație poate cuprinde:

a) 2 – 6 produse;

b) 6 – 10 produse;

c) 10 – 20 produse;

d) peste 20 produse.

3. Tipul de producție individuală se caracterizează prin:

a) nomenclator foarte mare de fabricație și volum foarte mare de producție;

b) nomenclator foarte mare de fabricație și volum mic de producție;

c) nomenclator restrâns de fabricație și volum foarte mare de producție;

d) nomenclator restrâns de fabricație și volum mic de producție.

4. Operațiile de modificare a formei, dimensiunilor și proprietăților materialului sau semifabricatului pentru a obține produsul finit se efectuează în cadrul:

a) proceselor directe;

b) proceselor manuale;

c) proceselor naturale;

d) proceselor tehnologice.

5. Procesele din industria chimică, caracterizate prin faptul că dintr-un singur fel de materie primă, se obţin mai multe feluri de produse finite, sunt procese de producție:

a) analitice;

b) chimice;

c) ciclice;

d) sintetice.

6. În funcţie de modul în care omul acţionează asupra materiilor prime şi semifabricatelor, în cadrul procesului de producţie se disting următoarele tipuri de procese:

a) procese de bază, procese auxiliare și procese anexe;

b) procese de muncă, procese tehnologice și procese naturale;

c) procese directe, procese analitice și procese sintetice;

d) procese naturale, procese chimice și procese de asamblare.