**ITEMI CU ALEGERE DUALĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist |
| **Modul 3** | TUNSORI |
| **Clasa** | a XI-a liceu |

Transcrieți pe foia de lucru, cifra corespunzătoare fiecărui enunț **(1, 2, 3, 4,...)** şi notați în dreptul ei litera **A,** dacă apreciați că enunțul este adevărat sau litera **F**, dacă apreciați că enunțul este fals.

1. Tunsoarea englezească se realizează cu mașina de tuns nr. 0 și 1.

Nivelul de dificultate: mediu

Răspuns: **F**

1. La tunsoarea rotundă sport, părul din partea superioară a capului se scurtează până la circa 3 – 4 cm.

Nivelul de dificultate: mediu

Răspuns: **A**

1. La tunsoarea plastică fără cărare, șuvița de păr din zona frontală se scurtează până la aproximativ 10 – 15 cm.

Nivelul de dificultate: mediu

Răspuns: **F**

1. La tunsoarea în unghi, șuvița de păr despărțită pe ceafă se tunde în așa fel încât firele de păr de la mijlocul cefei să fie mai lungi decât firele de păr din imediata apropiere a urechii.

Nivelul de dificultate: mediu

Răspuns: **A**

1. La tunsoarea Garcon, părul din partea superioară a capului se tunde prin efilaj.

Nivelul de dificultate: mediu

Răspuns: **A**