|  |  |
| --- | --- |
| **Domeniul de pregătire profesională** | **Industrie textilă și pielărie** |
| **Calificarea profesională** | **Tehnician în industria textilă, Tehnician designer vestimentar**  **Tehnician în industria pielăriei** |
| **Modul** | **ANALIZE DE LABORATOR ÎN INDUSTRIA TEXTILĂ ȘI PIELĂRIE** |
| **Clasa** | **a-XI-a** |

**Transcrieţi, pe foaia de lucru în spaţiul destinat rezolvării, cifra corespunzătoare fiecărui enunţ şi notaţi în dreptul ei litera A, dacă apreciaţi că enunţul este adevărat şi litera F, dacă apreciaţi că enunţul este fals.**

**1**.Lumenul fibrei de bumbac depinde de gradul de maturitate al fibrei.

Nivel de dificultate: simplu

Răspuns: 1– A

**2**.Canalul medular se găseşte în interiorul fibrei semifine şi groase de lână.

Nivel de dificultate: simplu

Răspuns: 2– A

**3**.Celofibra este fibra chimică obţinută din polimeri sintetici.

Nivel de dificultate: simplu

Răspuns: 3– F

**4.**Aspectul la microscop al secţiunii transversale al fibrei de bumbac este unul poligonal.

Nivel de dificultate: simplu

Răspuns: 4– F

**5**.Fineţea reprezintă gradul de netezime al fibrelor.

Nivel de dificultate: simplu

Răspuns: 5– F

**6**.Prin torsionare se obține o creștere a rezistenței la tracțiune pentru semifabricat sau fir.

Nivel de dificultate: simplu

Răspuns: 6– A

**7**.Penetrometrul este aparatul cu care se masoară permeabilitatea la aer a produselor textile.

Nivel de dificultate: simplu

Răspuns: 7– A

**8**.Higroscopicitatea este proprietatea fibrelor textile de a absorbi vapori de apă din mediul ambiant.

Nivel de dificultate: simplu

Răspuns: 8– A

**9**.Alungirea elastică (Δle) reprezintă o porțiune din alungirea totală care se anulează în timp după eliberarea de forțele de solicitare.

Nivel de dificultate: simplu

Răspuns: 9– F

**10**.Fibrele proteice ard încet, se umflă și degajă miros specific de corn sau unghie arsă.

Nivel de dificultate: simplu

Răspuns: 10– A

**11.**Umiditatea legală a fibrei de bumbac este de 18 %.

Nivel de dificultate: simplu

Răspuns: 11– F

**12**.Texul constituie unitatea internațională de măsură pentru finețe și reprezintă masa exprimată în grame a unei lungimi de fibră sau fir de 100 m.

Nivel de dificultate: simplu

Răspuns: 12– F

**13**.Micrometrul textil se utilizează pentru determinarea fineţii firelor.

Nivel de dificultate: simplu

Răspuns: 13– F

**14**.Desimea tricotului reprezintă numărul de ochiuri de pe o porţiune de 100 mm de tricot.

Nivel de dificultate: simplu

Răspuns: 14– F