**ITEMI DE TIP ÎNTREBARE STRUCTURATĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 1** | ORGANIZAREA LOCULUI DE MUNCĂ |
| **Clasa** | a IX-a |

1. **Aprovizionarea într-un salon se face în funcție de volumul de activitate estimat pentru o anumită perioadă de timp, în funcție de stocul existent, de serviciile oferite, de numărul preconizat al clienților şi pe baza statisticilor perioadelor anterioare*.***

**Cerințe:**

1. **Cum se realizează recepționarea comenzilor și depozitarea materialelor?**
2. **Cum sunt distribuite materialele?**
3. **Cum se promovează produsele?**

**Nivelul de dificultate: mare**

**BAREM DE CORECTARE**

1. Recepția comenzilor are ca scop verificarea produselor din punct de vedere:

* calitativ și cantitativ;
* al caracteristicilor organoleptice;
* al termenului de valabilitate.

Depozitarea și păstrarea materialelor se face corespunzător specificațiilor fiecărui tip de produs:

* în rafturi, dulapuri închise;
* conform indicațiilor din prospecte;
* respectând cerințele de temperatură, umiditate, luminozitate;
* conform normelor de igienă și siguranță.

1. Distribuirea materialelor se va face după recepția materialelor și produselor , după depozitarea acestora pe baza fișelor de consum specific pentru toate lucrările de estetică din salon, pentru fiecare lucrător în parte, în funcție de:

* stocul existent;
* serviciile oferite;
* termenul de valabilitate.

c) Promovarea produselor se face prin diferite moduri:

* prezentarea serviciilor, a produselor folosite și a efectelor benefice;
* mijloace de reclamă, afișe, pliante, spoturi publicitare, pagini Web;
* tipuri de oferte abonamente, reduceri de preț, servicii complementare, demonstrații, spectacole de promovare a tendințelor în modă .

1. **Igienizarea materialelor folosite în salonul de înfrumusețare este esențială pentru realizarea lucrărilor în condiții de igienă și siguranță.**

**Cerințe:**

**a) Definiți dezinfecția;**

**b) Precizați trei categorii de materiale necritice, care nu necesită sterilizare;**

**c) Prezentați modul lor igienizare al prosoapelor de multifolosință.**

**Nivelul de dificultate: scăzut**

**BAREM DE CORECTARE**

1. Dezinfecția este procesul de decontaminare a suprafețelor, obiectelor și eliminarea microorganismelor patogene (microbi), cu excepția sporilor bacterieni, prin metode fizice (raze solare, ultraviolete artificiale) și chimice (substanțe dezinfectante);
2. Categorii de materiale necritice:

- suprafețe inerte: pavimente, pereți, mobilier, chiuveta, W.C., suprafețele de lucru, pat de lucru etc.;

- material moale, cum ar fi: prosoape, cearceafuri etc.;

- instrumente (spatule din plastic sau metal, tăvițe, ustensile) care intră în contact cu pielea intactă, păr sau unghii ori cu substanțe de lucru.

c) Prosoapele de multifolosință vor fi spălate la mașini automate cu ciclu termic de dezinfecție şi fierbere sau la o firmă specializată, în baza unui contract. Uscarea se face în camere special amenajate sau în uscătoarele mașinilor de spălat.