**ITEMI DE TIP ÎNTREBARE STRUCTURATĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Frizer-coafor-manichiurist-pedichiurist |
| **Modul 3** | ADAPTAREA LUCRĂRILOR LA CARACTERISTICILE CLIENTULUI |
| **Clasa** | a XI-a |

1. **Tunsorile pe păr scurt sunt potrivite femeilor tinere, dezinvolte, degajate, cu alura sportivă.**

**Cerințe:**

**a) Numiți trei tunsori clasice pe păr scurt;**

**b) Propuneți un tip de tunsoare pe păr scurt potrivit feței ovale;**

**c) Descrieți, pentru tunsoarea garçon, modul în care veți pregăti părul în vederea tunderii.**

**Nivelul de dificultate: mediu**

**BAREM DE CORECTARE**

1. Tunsoarea garçon, tunsoarea demigarçon, tunsoarea în linie dreaptă, tunsoarea în scări;
2. Fața ovală, considerate a fi cea ideală, permite orice tunsoare. Caracteristici și modalități de adaptare la acestea:

* un bob în unghi în care lateralele urmăresc linia maxilarului, dacă aceasta este mai proeminentă;
* cărare laterală în cazul unui nas proeminent (simetria dată de cărarea pe mijloc va atrage atenția asupra nasului);
* fruntea înaltă camuflată cu un breton;
* de evitat volumul în zona de top, care alungește şi mai mult fața.

1. Pregătirea părului – tunsoarea garçon:

* pregătirea părului pentru tunsoare: spălare, pieptănarea în direcția naturală de creștere;
* se trasează o cărare mediană de la mijlocul frunții spre creștet și se pieptănă părul de o parte și de alta a acesteia;
* se stabilește lungimea tunsorii în față, la nivelul urechii sau cu 1-2 cm. mai sus sau mai jos și se secționează câte o șuviță simetric, stânga-dreapta;

1. **O clientă cu fața de formă pătrată și păr subțire și rar solicită o tunsoare potrivită caracteristicilor sale.**

**Cerințe:**

**a) Enumerați formele de față cunoscute;**

**b) Descrieți particularitățile feței de formă pătrată;**

**c) Explicați modul în care veți adapta tunsoarea în linie dreaptă la caracteristicile clientei;**

**Nivelul de dificultate: mare**

**BAREM DE CORECTARE**

1. Forme de față: ovală, rotundă, pătrată, inimă, diamant;
2. Fața pătrată – caracteristici:

* lățimea egală cu înălțimea;
* osatura feței este unghiulară (colțuroasă), linie mandibulară pătrățoasă.

1. Adaptarea tunsorii la păr subțire și rar și fața pătrată:

* graduarea fină a părului pentru a da impresia de volum în zona de top;
* filarea șuvițelor care încadrează fața pentru a crea trepte care să acopere parțial colțurile mandibulei;
* orientarea laterală a cărării pentru a nu lăți forma feței;
* breton care să ascundă lățimea frunții, însă acesta trebuie să fie subțire astfel încât să se întrevadă pielea, pentru a nu reduce din înălțimea feței.

1. **O clientă cu fața de formă rotundă și păr de lungime medie solicită o tunsoare potrivită caracteristicilor sale.**

**Cerințe:**

**a) Enumerați formele de față cunoscute;**

**b) Descrieți particularitățile feței de formă rotundă;**

**c) Explicați modul în care veți adapta tunsoarea la caracteristicile clientei;**

**Nivelul de dificultate: medie**

**BAREM DE CORECTARE**

1. Forme de față: ovală, rotundă, pătrată, inimă, diamant;
2. Fața rotundă – caracteristici:

* proporțiile feței sunt egale în privința lungimi şi lățimii;
* linia mandibulară rotundă.

1. Adaptarea tunsorii la păr de lungime medie și fața pătrată:

* lungime care să depășească linia mandibulei, pentru a reduce lățimea feței;
* volumul se va crea doar pe partea superioară a capului pentru a da impresie de alungire;
* filarea șuvițelor care încadrează fața pentru a crea trepte care să acopere parțial lateralele feței;
* dacă solicită breton, acesta va fi asimetric pentru a nu reduce din înălțimea feței.

1. **O clientă cu părul de lungime medie solicită realizarea unei coafuri din bucle.**

**Cerințe:**

**a) Enumerați tehnicile de ondulare cunoscute;**

**b) Precizați 3 caracteristici de care veți ține cont în conceperea coafurii;**

**c) Explicați, pentru o clientă cu fața în formă de inimă, modul în care veți adapta coafura creată la această caracteristică.**

**Nivelul de dificultate: mediu**

**BAREM DE CORECTARE**

1. Tehnici de ondulare:

* cu ondulatorul;
* cu peria și feonul;
* cu ajutorul melcilor;
* cu bigudiurile;
* ondule directe;

1. În conceperea coafurii se va ține cont de (oricare 3):

* tipul , calitatea, cantitatea și culoarea părului;
* forma feței;
* conformația craniană;
* vârstă;
* vestimentație și ocazie;
* imperfecțiunile feței și cutiei craniene;
* constituția corporală.

1. Fața în formă de inimă este caracterizată de fruntea lată, pomeții proeminenți şi bărbia ascuțită. Adaptarea coafurii la forma feței are în vedere diminuarea lățimii frunții, prin reducerea volumului în această zonă, şi umplerea zonei maxilar-mandibulare cu volum.
2. **Realizarea unei coafuri pe bază de ondule, obținute prin rularea părului pe bigudiuri, este o lucrare des solicitată de clientele salonului de coafură, dar care necesită adaptarea la caracteristicile clientei.**

**Cerințe:**

**a) Enumerați produsele utilizate la coafarea părului cu ajutorul bigudiurilor;**

**b) Pentru o clientă cu fața rotundă, explicați modul în care veți alege unghiul de rulare al bigudiurilor, în diverse zone ale capului, în funcție de forma feței;**

**c) Propuneți o coafură potrivită caracteristicilor clientei și motivați alegerea făcută.**

**Nivelul de dificultate: mare**

**BAREM DE CORECTARE**

1. Produse necesare: șampon adecvat pentru tipul de păr, balsam sau mască, spumă de păr, fixativ, ceară, gel.
2. Se urmărește crearea de volum pe zona de top, pentru alungirea feței și reducerea volumului pe zonele laterale:

Unghi ascuțit – zonele laterale;

Unghi drept – zona cefei;

Unghi obtuz – zona de creștet;

1. Coafuri asimetrice și linii în diagonală- vor da impresia unei fețe prelungi;

Volum în creștet și deasupra frunții – vor alungi fața;

Cărare laterală - reduce din rotunjimea feței

Șuvițe care acoperă părțile laterale, fără volum în dreptul urechilor