|  |  |
| --- | --- |
| Domeniul de pregătire profesională | Industrie textilă și pielărie |
| Calificarea profesională | Liceu: Tehnician în industrie textilă, Tehnician în industrie pielărie, Tehnician designer vestimentar  Școala profesională: Filator, Țesător, Finisor produse textile, Tricoter-confecționer, Confecționer produse textile, Croitor îmbrăcăminte după comandă, Cizmar, Confecționer articole din piele și înlocuitori, Confecționer îmbrăcăminte din piele și înlocuitori, Marochiner, Finisor piele |
| Modul I | OPERAȚII TEHNOLOGICE DIN INDUSTRIE TEXTILĂ ȘI PIELĂRIE |
| Clasa | a X a |

1. Alcătuiţi un eseu cu titlul „**Procesul tehnologic de tricotare”,** după următoarea structură de idei: dificil

1. definirea procesului tehnologic de tricotare ;
2. întocmirea schemei procesului tehnologic de tricotare;
3. descrierea etapelor/operaţiilor procesului tehnologic de tricotare.


**Barem de corectare**

Se acceptă orice formulare corectă care respectă următoarele idei principale**:**

**a***.*

Procesul tehnologic de tricotare reprezintă totalitatea operaţiilor de transformare a firelor (materiei prime) în tricot (produs).

**b.**

****

**c.**

*Recepţia firelor* reprezintă verificarea firelor din punct de vedere cantitativ şi calitativ, pentru a stabili dacă acestea corespund cu datele înscrise în documentele de livrare.

Recepţia cantitativă se referă la activităţi de cântărire a firelor care vor intra în procesul de fabricaţie.

Recepţia calitativă se face în cadrul laboratorului de analize, în care se stabilesc: fineţea, rezistenţa, alungirea, regularitatea umiditatea şi conţinutul de impurităţi.

*Bobinarea firelor* este operaţia prin care firele sunt trecute de pe ţevi, sculuri etc. pe bobine de diferite forme, adecvate alimentării maşinilor de tricotat. În cazul tricoturilor simple, firele bobinate trec în secţia de tricotare, iar în cazul tricoturilor din urzeală, firele trec în secţia de urzit, pentru a fi trecute pe sulurile de urzeală.

*Urzirea* este operaţia de înfăşurare simultană pe un singur format (sul de urzeală, bobină secţională) a mai multor fire, cu o lungime anumită, stabilită prin calcul, potrivit legăturii şi desenului pe care urmează să le aibă tricotul.

*Tricotarea* este principala operaţie tehnologică şi constă în transformarea firului în ochiuri cu ajutorul organelor producătoare de ochiuri de la maşinile de tricotat.

*Repasarea* este operaţia de înlăturare a anumitor defecte (găuri mici, ochiuri scăpate etc.) apărute în timpul tricotării, transportului sau a altor operaţii.

*Finisarea* cuprinde o succesiune de operaţii la care sunt supuse tricoturile obţinute pe maşina de tricotat. Aceste operaţii pot fi:

* Operaţii de curăţire şi albire;
* Operaţii de colorare (vopsire, imprimare);
* Operaţii de scămoşare;
* Operaţii de călcare (aburire, calandrare).

2. Alcătuiţi un eseu cu titlul „**Procesul tehnologic in ţesătorie”,** după următoarea structură de idei: mediu

1. definirea procesului tehnologic de țesere
2. enumerarea operaţiilor tehnologice de pregătire pentru ţesere a firelor de urzeală şi bătătură, în condiţiile obţinerii ţesăturii pe maşini clasice de ţesut

### BAREM DE CORECTARE

Se acceptă orice formulare corectă care respectă următoarele idei principale**:**

a. Procesul tehnologic de ţesere reprezintă totalitatea operaţiilor prin care materia primă, firele, sunt transformate în produsul finit numit ţesătură.

b. Pentru firele de urzeală, succesiunea operaţiilor tehnologice de pregătire pentru ţesere este:

**bobinare,**

**urzire,**

**încleiere,**

**năvădire**.

Pentru firele de bătătură, succesiunea operaţiilor tehnologice de pregătire pentru ţesere este:

**bobinare,**

**canetare.**