**ITEMI DE TIP PERECHE**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist |
| **Modul 3** | ORGANIZAREA SALONULUI DE ESTETICĂ |
| **Clasa** | a XII-a liceu |

**1.** În tabelul de mai jos, în coloana A, sunt enumerate **Metode de prevenire a factorilor de risc**, iar în coloana B, **Principiile acestor metode**. Scrieți pe foaia de răspuns, asocierile dintre fiecare cifră din coloana A şi litera corespunzătoare din coloana B (1-….; 2-…..; 3-….; 4-….; 5-…. )

|  |  |
| --- | --- |
| **A. Metode de prevenire a factorilor de risc** | **B. Principiul metodei** |
| 1. Curățarea | a. procedura de distrugere a microorganismelor patogene sau nepatogene de pe orice suprafețe (inclusiv tegumente), utilizându-se agenți fizici si/sau chimici |
| 2. Deratizarea | b. eliminarea prin orice mijloace, a insectelor dăunătoare pentru sănătatea omului |
| 3. Dezinsecția | c. eliminarea animalelor rozătoare dăunătoare prin mijloace chimice sau mecanice |
| 4. Dezinfecția | d.îndepărtare mecanică sau manuală a murdăriei de pe obiecte, tegumente, suprafețe, cu ajutorul agenților fizici și/sau chimici |
| 5. Sterilizarea | e. îndepărtarea microorganismelor de pe suprafeţe, obiecte sau tegumente, odată cu îndepărtarea prafului şi a substanțelor organice |
|  | f. operațiunea prin care sunt eliminate sau omorâte microorganismele, inclusiv cele aflate in stare vegetativă, de pe obiectele contaminate |

Nivelul de dificultate: mediu

Răspuns: **1-d; 2-c; 3-b; 4-a; 5-f.**