**ITEMI DE TIP ESEU STRUCTURAT**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 3** | COAFURI SIMPLE |
| **Clasa** | a X-a |

**1. Alcătuiţi un eseu cu titlul ”Executarea ondulelor,, după următoarea structură de idei:**

1. **Scopul executării ondulelor.**
2. **Metode pentru ondulaţia părului pe bază de apă.**
3. **Tehnica de ondulare a părului cu ajutorul bigudiurilor.**

**Nivelul de dificultate: mediu**

**BAREM DE CORECTARE:**

1. Scopul executării ondulelor: obţinerea unei forme voluminoase a părului, fără a-l încreţi permanent.
2. Metode:

- ondularea cu bigudiurile;

- ondularea cu ajutorul melcilor de coafură;

- ondularea cu drotul sau peria electrică;

- ondularea cu peria şi foenul.

1. Tehnica de ondulare a părului cu bigudiurile:

- pregătirea clientei şi a materialelor necesare;

- împărţirea părului în câmpuri pentru a avea cantitatea necesară de păr la rularea bigudiurilor;

- împărţirea câmpurilor de păr în şuviţe subţiri şi mai înguste decât lăţimea bigudiurilor;

- rularea bigudiurilor pe şuviţe, orientate oblic şi intercalat pe suprafaţa capului;

- aşezarea clientei la cască pentru aproximativ 20 minute;

- după uscare se scot bigudiurile şi se piaptănă părul;

- se tapează fiecare şuviţă în parte şi se finisează în forma dorită;

- se fixează cu fixative prin pulverizare.

**2. Alcătuiţi un eseu structurat cu titlul ”Spălarea părului” după următoarea structură de idei:**

1. **scopurile spălării părului;**
2. **resursele necesare spălării părului;**
3. **etapele de lucru în ordinea realizării lor;**
4. **particularități de executare a spălării părului înainte de realizarea unui permanent rece.**

**Nivelul de dificultate: simplu**

**BAREM DE CORECTARE:**

1. Scopuri:

- eliminarea excesului de sebum şi produselor de styling;

- curăţarea temeinică a părului şi pielii capului.

1. Resurse necesare: pelerină impermeabilă, prosop, pieptene, mănuşi de protecţie, şampon adecvat tipului de păr, balsam.
2. Etapele spălării părului:

- invitarea clientului la scafă;

- pregătirea materialelor necesare;

- descurcarea părului prin pieptănarea lui în toate direcţiile;

- udarea uniformă a părului, pe toată suprafaţa capului;

- prespălarea (prima şamponare);

- masajul capilar manual;

- clătirea;

- spălarea principală (a doua şamponare);

- clătirea finală;

- aplicarea balsamului;

- ştergerea şi uscarea părului;

1. Particularităţi de spălare înainte de executarea unui permanent la rece:

Spălarea părului este una obişnuită, ţinându-se cont însă, de tratamentul chimic ce urmează a fi efectuat. Se pune accent pe eliminarea impurităţilor de la tâmple, din spatele urechilor şi de la ceafă.

Se limpezeşte cu apă călduţă din abundenţă pentru a elimina resturile de şampon care ar putea influenţa eficienţa preparatului de ondulare.

**2. Alcătuiţi un eseu cu titlul ”Ondulaţia permanentă”după următoarea structură de idei:**

1. **principiul şi acţiunile pe care se bazează ondulaţia permanentă,**
2. **instrumente, materiale şi produse folosite,**
3. **etapele realizării permanentului rece**
4. **cauzele nereuşitei permanentului.**

**Nivelul de dificultate: mediu**

**BAREM DE CORECTARE:**

1. Principiul: înmuierea cheratinei din celulele firului de păr; sub influenţa apei şi a unor substanţe chimice, legăturile dintre lanţurile paralele care formează cheratina se rup şi se regrupează în alt mod permiţând încreţirea firelor de păr;

Acţiuni:

- Mecanică - răsucirea părului pe bigudiuri ;

- Chimică - soluţia de permanent înmoaie părul, îi schimbă secţiunea, permite încreţirea;soluţia de neutralizare - fixează ondulaţia obţinută.

1. Instrumente, materiale şi produse: manta, prosop, vazonaş, vată/ şerveţele absorbante, mănuşi de protecţie, foarfecă, pieptene, bigudiuri pentru permanent, şampon, soluţie de permanent, soluţie de neutralizare.
2. Etape de lucru:

* Spălarea și tunderea părului în forma potrivită
* împărţirea părului în şuviţe, umezirea şuviţelor de păr cu soluţie de permanent, rularea părului pe bigudiuri(nici prea strâns, nici prea lejer; fixarea cu elastic nu trebuie să fie prea strânsă), plasarea şuviţei pe propria rădăcină.
* controlul şuviţelor, fixarea timpului de acţiune, punerea bonetei şi a prosopului
* după expirarea timpului de acţiune, clătirea părului pentru înlăturarea soluţiei de

permanent.

* fixarea sau neutralizarea fără scoaterea bigudiurilor, apoi după scoaterea acestora, limpezirea pentru eliminarea neutralizatorului.

1. cauzele nereuşitei permanentului: spălarea necorespunzătoare, tunderea incorectă, alegerea necorespunzătoare a şuviţelor, umezirea superficială a şuviţelor, rularea incorectă a şuviţelor, nerecunoaşterea tipului de păr, timp de acţiune incorect stabilit, neutralizare superficială, derularea incorectă a bigudiurilor, soluţie de permanent de proastă calitate sau alterată, folosirea de bigudiuri nespălate după neutralizare.
2. **Realizaţi un eseu cu tema “Executarea melcilor de coafură”, după următoarea structură de idei:**
3. **Enumerarea tipurilor de melci de coafură.**
4. **Descrierea regulilor ce trebuie respectate la executarea melcilor.**
5. **Descrierea procedurii de pieptănare a părului după uscare.**

**Nivelul de dificultate: mediu**

**BAREM DE CORECTARE:**

1. Tipurile de melci cunoscute sunt: melci plaţi, melci semi-plaţi, melci de legătură, melci în relief, melci cu rădăcina prelungită .
2. Reguli de executare corectă a melcilor de coafură:

- porţiunea de păr pe care se vor executa melci va fi pieptănată în direcţia în care se execută melcii.

- primi melci executaţi vor fi plasaţi puţin în faţa rădăcinii şuviţei alese, urmând ca următori melci să fie plasaţi pe rădăcina melcului sau melcilor anterior executaţi.

- la porţiunea de păr de la spate, respectiv ceafă, mai ales la un păr tuns scurt, se va ţine cont de felul creşterii părului, vârtejuri, goluri.

- părul se piaptănă în aşa fel încât să beneficieze de avantajele unei direcţii deosebite de creştere a părului, goluri, vârtejuri.

- printr-o pieptănare corectă se elimină eventualele goluri ori creşteri necorespunzătoare de păr.

- este bine să se țină cont de felul în care se execută coafura la spate și la ceafă și să se execute în așa fel încât să nu se strice linia pieptănăturii.

c) Pieptănarea părului după uscare:

* se va pieptăna bine cu un piptene cu dinții rari.
* cu o perie plată se elimină cărările despărţitoare pieptănâd părul în toate direcțiile .
* se piaptănă bine părul cu un pieptene pentru a da direcția coafurii .
* cu pieptene cu codiţă se tapează părul acolo unde este nevoie .
* se dă forma coafurii dorite cu ajutorul periei plate.
* se finisează coafura cu pieptănul cu codiţă şi unde este cazul se dă volum coafurii şi se aplică fixativ.