|  |  |
| --- | --- |
| Domeniul de pregătire profesională | Industrie textilă și pielărie |
| Calificarea profesională | Liceu: Tehnician în industrie textilă, Tehnician în industrie pielărie, Tehnician designer vestimentar  Școala profesională: Filator, Țesător, Finisor produse textile, Tricoter-confecționer, Confecționer produse textile, Croitor îmbrăcăminte după comandă, Cizmar, Confecționer articole din piele și înlocuitori, Confecționer îmbrăcăminte din piele și înlocuitori, Marochiner, Finisor piele |
| Modul I | OPERAȚII TEHNOLOGICE DIN INDUSTRIE TEXTILĂ ȘI PIELĂRIE |
| Clasa | a X a |

Transcrieţi pe foaia de lucru cifra corespunzătoare fiecărui enunţ şi notaţi în dreptul ei litera A, dacă apreciaţi că enunţul este adevărat sau litera F, dacă apreciaţi că enunţul este fals.

1. Năvădirea este o operaţie de pregătire a firelor de urzeală.

Nivel de dificultate: simplu

Răspuns: A

2. Articolele de marochinărie au cea mai mare importanță în gama confecţiilor din piele şi înlocuitori.

Nivel de dificultate: simplu

Răspuns: F

3. Petele de sare de pe piei sunt defecte ce apar datorită unor microbi ce se dezvoltă pe piele şi au culoarea portocalie sau roşie.

Nivel de dificultate: mediu

Răspuns: F

4.Petele de fier de pe piei sunt provocate de fierul înroşit la marcare animalelor.

Nivel de dificultate: mediu

Răspuns: F