**ITEMI DE TIP ÎNTREBARE STRUCTURATĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 2** | TUNSORI PENTRU FEMEI |
| **Clasa** | a X-a |

1. **Tunsorile pe păr scurt sunt potrivite femeilor tinere, dezinvolte, degajate, cu alura sportivă.**

**Cerințe:**

**a) Numiți trei tunsori clasice pe păr scurt;**

**b) Propuneți un tip de tunsoare pe păr scurt potrivit feței ovale;**

**c) Descrieți, pentru tunsoarea garçon, modul în care veți pregăti părul în vederea tunderii.**

**Nivelul de dificultate: mediu**

**BAREM DE CORECTARE**

1. Tunsoarea garçon, tunsoarea demigarçon, tunsoarea în linie dreaptă, tunsoarea în scări;
2. Fața ovală, considerate a fi cea ideală, permite orice tunsoare. Caracteristici și modalități de adaptare la acestea:

* un bob în unghi în care lateralele urmăresc linia maxilarului, dacă aceasta este mai proeminentă;
* cărare laterală în cazul unui nas proeminent (simetria dată de cărarea pe mijloc va atrage atenția asupra nasului);
* fruntea înaltă camuflată cu un breton;
* de evitat volumul în zona de top, care alungește şi mai mult fața.

1. Pregătirea părului – tunsoarea garçon:

* pregătirea părului pentru tunsoare: spălare, pieptănarea în direcția naturală de creștere;
* se trasează o cărare mediană de la mijlocul frunții spre creștet și se pieptănă părul de o parte și de alta a acesteia;
* se stabilește lungimea tunsorii în față, la nivelul urechii sau cu 1-2 cm. mai sus sau mai jos și se secționează câte o șuviță simetric, stânga-dreapta;

1. **O clientă cu fața de formă pătrată și păr subțire și rar solicită o tunsoare potrivită caracteristicilor sale.**

**Cerințe:**

**a) Enumerați formele de față cunoscute;**

**b) Descrieți particularitățile feței de formă pătrată;**

**c) Explicați modul în care veți adapta tunsoarea în linie dreaptă la caracteristicile clientei;**

**Nivelul de dificultate: mare**

**BAREM DE CORECTARE**

1. Forme de față: ovală, rotundă, pătrată, inimă, diamant;
2. Fața pătrată – caracteristici:

* lățimea egală cu înălțimea;
* osatura feței este unghiulară (colțuroasă), linie mandibulară pătrățoasă.

1. Adaptarea tunsorii la păr subțire și rar și fața pătrată:

* graduarea fină a părului pentru a da impresia de volum în zona de top;
* filarea șuvițelor care încadrează fața pentru a crea trepte care să acopere parțial colțurile mandibulei;
* orientarea laterală a cărării pentru a nu lăți forma feței;
* breton care să ascundă lățimea frunții, însă acesta trebuie să fie subțire astfel încât să se întrevadă pielea, pentru a nu reduce din înălțimea feței.

1. **O clientă cu fața de formă rotundă și păr de lungime medie solicită o tunsoare potrivită caracteristicilor sale.**

**Cerințe:**

**a) Enumerați formele de față cunoscute;**

**b) Descrieți particularitățile feței de formă rotundă;**

**c) Explicați modul în care veți adapta tunsoarea la caracteristicile clientei;**

**Nivelul de dificultate: medie**

**BAREM DE CORECTARE**

1. Forme de față: ovală, rotundă, pătrată, inimă, diamant;
2. Fața rotundă – caracteristici:

* proporțiile feței sunt egale în privința lungimi şi lățimii;
* linia mandibulară rotundă.

1. Adaptarea tunsorii la păr de lungime medie și fața pătrată:

* lungime care să depășească linia mandibulei, pentru a reduce lățimea feței;
* volumul se va crea doar pe partea superioară a capului pentru a da impresie de alungire;
* filarea șuvițelor care încadrează fața pentru a crea trepte care să acopere parțial lateralele feței;
* dacă solicită breton, acesta va fi asimetric pentru a nu reduce din înălțimea feței.

1. **O clientă cu părul scurt solicită frizerului o tunsoare ovală. Reușita lucrării depinde de alegerea celei mai potrivite tehnici de lucru și de adaptarea tunsorii la caracteristicile clientei.**

**Cerințe:**

1. **Enumerați instrumentele utilizate la realizarea acestei tunsori;**
2. **Numiți două tunsori de damă care se pot realiza cu briciul sau lama de tuns;**
3. **Precizați caracteristicile de care veți ține cont la realizarea tunsorii.**

**Nivelul de dificultate: medie**

**BAREM DE CORECTARE**

1. Instrumente: brici sau lama de tuns, pieptene, perie pentru coafat, clipsuri
2. Tunsoarea în unghi (triunghi), tunsoarea în linie dreaptă, tunsoarea ovală;
3. Caracteristici:

* tipul, calitatea, cantitatea părului;
* direcția de creștere a firelor de păr;
* forma și imperfecțiunile feței (poziția ochilor și urechilor, forma nasului);
* forma și imperfecțiunile craniului.