|  |  |
| --- | --- |
| **Domeniul de pregătire profesională** | **Economic - Comerț** |
| **Calificarea profesională** | **Tehnician în activități economice, Tehnician în administrație, Tehnician în activități de comerț, Tehnician în achiziții și contractări** |
| **Modul** | **Administrarea firmei** |
| **Clasa** | **a XI -a** |

**1.** Realizați un eseu cu titlul „*Constituirea societăților pe acțiuni”,* după următoarea structură de idei**:**

1. precizarea numărul minim al acționarilor și capitalul social minim al societăților pe acțiuni;
2. prezetarea elementelor obligatorii din contractul de societate și statutul societății;
3. precizarea obligațiile Adunării Generale a Acționarilor.

**Nivelul de dificultate: ridicat**

**Răspuns:**

NOTA : *Se punctează oricare alte formulări/modalități de rezolvare corectă*

.

**a.**

- numărul minim 2;

-capitalul social al societății minim - echivelentul în lei a 25.000 euro.

**b.**

contractul de societate și statutul societății, încheiate în formă autentică, trebuie să cuprindă:

* numele, prenumele, domiciliul și cetățenia acționarilor, când aceștia sunt persoane fizice și denumirea, sediul și naționalitatea acționarilor, când aceștia sunt persoane juridice;
* denumirea și sediul societății, al sucursalelor sau al filialelor;
* forma și obiectul de activitate al societății;
* capitalul social subscris și vărsat, care la constituirea societății nu va putea fi mai mic de 30% din capitalul subscris, dacă nu există ale prevederi ale legii;
* valoarea bunurilor aduse ca aport în natură în societate, modul lor de evaluare și numărul de acțiuni acordate pentru acestea;
* numărul și valoarea nominală a acțiunilor, cu specificarea dacă sunt nominative sau la purtător și numărul lor pe categorii;
* numele, prenumele și cetățenia administratorilor, numărul lor, garanția ce trebuie să o depună, puterile acestora, drepturile lor, precum și drepturile de reprezentare și administrare acordate unora dintre ei;
* condițiile pentru valabilitatea deliberărilor adunării generale a acționarilor și modul de exercitare a dreptului de vot;
* numele, prenumele și cetățenia cenzorilor, precum și numărul acestora ;
* durata societății;
* modul de distribuire a beneficiilor;
* operațiuni încheiate de acționari în contul societății ce se constituie și pe care societatea urmează să le preia, precum și sumele plătite pentru operațiuni.

**c.**

* verifică existența vărsămintelor;
* determină valoarea altor aporturi decât cele în numerar;
* aprobă participările la beneficii ale fondatorilor;
* aprobă operațiunile efectuate în contul societății;
* discută și aprobă contractul de societate și statutul societății cu participarea membrilor prezenți care îi reprezintă și pe cei absenți;
* desemnează persoanele care se vor ocupa de îndeplinirea formalităților necesare constituirii societății;
* numește administratorii și cenzorii.

**2**. Realizați un eseu cu tema ,,Tipuri de producție, asemănări și deosebiri”, după următoarea structură **:**

* 1. definiția tipului de producție;
  2. enumerarea tipurilor de producție;
  3. descrierea fiecărui tip de producție în funcţie de trăsăturile acestora.

**Nivelul de dificultate: ridicat**

**Răspuns:**

NOTA : *Se punctează oricare alte formulări/modalități de rezolvare corectă*.

* 1. Prin tip de producție se înțelege o stare organizatorică și funcțională a întreprinderii determinată de nomenclatura de fabricație, volumul producției executate, de gradul de specializare a locurilor de muncă și de modul de deplasare a obiectelor muncii de la un loc de munca la altul .
  2. tip de producție de masă, tip de producție de serie ( mică, mare și mijlocie) , tip de producție individuală

|  |  |  |  |
| --- | --- | --- | --- |
| Tip de producție | Nomenclatura de fabricație | Volumul de producție | Caracteristicile locului de muncă |
| De masă | Restrânsă, uneori un singur tip de produs | Foarte mare | Specializate tehnologic |
| Serie | Relativ mare și crește pe măsură ce se trece de la seria mare la seria mijlocie și mică | Mare, însă scade pe măsură ce se trece de la seria mare la seria mijlocie și mică | Specializate tehnologic pentru seria mare și universale pentru seria mică și mijlocie |
| Individuală | Foarte mare | Mic, în general un singur exemplar | Universale |