**ITEMI DE TIP ÎNTREBARE STRUCTURATĂ**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Coafor stilist, Frizer-coafor-manichiurist-pedichiurist |
| **Modul 3** | ÎNGRIJIREA PĂRULUI |
| **Clasa** | a IX-a |

1. **Îngrășarea excesivă a părului este o problemă cu care se confruntă des clienții saloanelor de înfrumusețare.**

**Cerinţe:**

1. **Precizați caracteristicile părului gras;**
2. **Precizați posibilele ingrediente conținute de un șampon pentru tipul de păr gras.**
3. **Enumerați produsele de îngrijire specifice acestui tip de păr și scopul utilizării lor;**

**Nivelul de dificultate: mediu**

**BAREM DE CORECTARE**

a) Caracteristici:

* luciu în exces;
* lipsit de volum, se separă în șuvițe;
* miros caracteristic neplăcut;
* se coafează greu, coafura nu se menține.

b) Ingrediente astringente, seboreglatoare :extracte de aloe vera, arbore de ceai, citrice, rozmarin, mentă, urzica și mușețel;

c) Produse de îngrijire:

* șampon pentru păr gras – spălarea părului (curățarea părului și scalpului, reglarea secreției de sebum);
* mască de păr (cu aloe vera și lămâie, argilă) – tratarea părului după spălare;
* pudră – coafarea părului (pentru a absorbi sebumul, se aplică la rădăcini, înainte de coafare)