|  |  |
| --- | --- |
| **Domeniul de pregătire profesională** | **Economic - Comerț** |
| **Calificarea profesională** | **Tehnician în activități economice, Tehnician în administrație, Tehnician în activități de comerț, Tehnician în achiziții și contractări** |
| **Modul** | **Economia întreprinderii** |
| **Clasa** | **a IX -a** |

1. Calificarea personalului este dată de nivelul de pregătire al acestuia. Se cere:

1. Precizaţi câte niveluri de calificare profesională există în prezent în România.
2. Cărui nivel îi corespunde calificarea Tehnician în activități economice .
3. Care niveluri de calificare sunt specifice învăţământului superior .

Nivelul de dificultate: mediu

Răspuns:

* 1. 5 niveluri de calificare
  2. –nivelului 3 de calificare
  3. – nivelul 4 de calificare

– nivelul 5 de calificare

**2.** Condiţia de bază a funcţionării oricărei întreprinderi, indiferent de profil, dimensiune sau formă de proprietate o constituie asigurarea cu resurse. Se cere:

a) Prezentaţi cum sunt structurate resursele întreprinderii.

b) Descrieţi ce reprezintă fiecare categorie de resurse.

Nivelul de dificultate: mediu

Răspuns:

a) Resursele întreprinderii sunt structurate în: resurse material, resurse financiare şi resurse umane.

b) Resursele materiale reprezintă factorul de producţie capital (capital fix şi capital circulant); Resursele financiare reprezintă mijloacele băneşti de care dispune întreprinderea; Resursele umane sunt acele persoane cu care întreprinderea a încheiat contracte de muncă (reprezintă elementul activ).

**3.** Referitor la stabilirea poziţiei proprii în structura organizatorică, răspundeţi la următoarele cerinţe:

1. Precizați cu ajutorul cui se reprezintă grafic structura organizatorică.
2. Prin ce semne distincte (simboluri) se reprezintă elementele organigramei.

Nivelul de dificultate: mediu

Răspuns:

a.Structura organizatorică se reprezintă grafic prin organigramă.

b.Elementele organigramei se reprezintă prin:

* dreptunghiuri sau cercuri reprezentând elementele structurii (organisme şi posturi, compartimente);
* vectori – legăturile dintre elemente, având vârful săgeţii orientat spre postul subordonat.

**4**. Cinci întreprinzători se asociază pentru a crea şi dezvolta în viitor o întreprindere cu obiect de activitate producţie. Fiecare întreprinzător îşi doreşte să răspundă doar în limita aportului său la constituirea capitalului social. Se cere:

a. Indicaţi ce tip de societate comercială pot să-şi constituie aceşti întreprinzători.

b. Precizaţi caracteristicile acestui tip de societate comercială.

c. Precizaţi avantajele acestui tip de societate comercială.

d. Precizaţi dezavantajele acestui tip de societate comercială

Nivelul de dificultate: mediu

Răspuns:

a. Societate pe acţiuni.

b. Caracteristici: capital minim: 90000lei sau echivalentul a 25 000 euro; minim 2 acţionari; răspundere limitată; societate de capitaluri

c. Avantaje:

- se pot dezvolta prin emiterea de acţiuni şi obligaţiuni

- răspundere limitată

d. Dezavantaje:

- dificultăţi în adoptarea de decizii dacă nu există un acţionar majoritar