|  |  |
| --- | --- |
| Domeniul de pregătire profesională | Industrie textilă și pielărie |
| Calificarea profesională | Liceu: Tehnician în industrie textilă, Tehnician în industrie pielărie, Tehnician designer vestimentar  Școala profesională: Filator, Țesător, Finisor produse textile, Tricoter-confecționer, Confecționer produse textile, Croitor îmbrăcăminte după comandă, Cizmar, Confecționer articole din piele și înlocuitori, Confecționer îmbrăcăminte din piele și înlocuitori, Marochiner, Finisor piele |
| Modul III | SĂNĂTATEA ȘI SECURITATEA MUNCII ȘI PROTECȚIA MEDIULUI ÎN INDUSTRIE TEXTILĂ ȘI PIELĂRIE |
| Clasa | a IX a |

1. Alcătuiţi un eseu cu titlul „**Echipament individual de protecţie şi de lucru”.**

În elaborarea eseului respectaţi următoarea structură de idei: dificil

1. Definirea echipamentelor de lucru şi de protecţie.

2. Menţionarea obligaţiilor angajatorului şi angajaţilor referitoare la echipamente.

3. Indicarea a 3 cerinţe pe care trebuie să le îndeplinească un echipament de protecţie.

4. Indicarea a 7 grupe de echipamente individuale de protecţie.

5. Precizarea elementelor componente ale echipamentului de lucru şi de protecţie folosite într-o fabrică de confecţii textile.

**BAREM DE CORECTARE**

Se acceptă orice formulare corectă care respectă următoarele idei principale**:**

**1.**

Echipamentul de lucru este format din totalitatea mijloacelor individuale utilizate în procesul muncii, care se acordă anumitor tipuri de salariaţi pentru protejarea şi prevenirea uzurii premature şi/sau a murdăririi excesive a îmbrăcămintei şi a încălţămintei personale.

Echipamentul individual de protecţie reprezintă mijloacele purtate sau folosite de către un lucrător cu scopul de a-l proteja împotriva unor riscuri şi de a preveni accidentele de muncă şi îmbolnăvirile profesionale.

**2.**

Angajatorul este obligat să acorde salariaţilor gratuit echipamentul individual de protecţie, precum şi orice supliment sau accesoriu proiectat pentru a îndeplini acest obiectiv. În cazul degradării, lucrătorul va primi un nou echipament de protecţie.

Angajaţii care beneficiază de echipament individual de protecţie trebuie să cunoască modul de utilizare corectă a acestuia, să îl poarte numai în scopul pentru care a fost atribuit şi pe toată durata îndeplinirii sarcinilor de muncă.

**3.**

Cerinţe pe care trebuie să le îndeplinească un echipament de protecţie:

- să fie adecvat riscurilor pe care le previne, fără a induce el însuşi un risc suplimentar,

- să răspundă condiţiilor existente la locul de muncă,

- să ţină seamă de cerinţele ergonomice şi de problemele de sănătate ale angajatului,

- să fie adaptat conformaţiei purtătorului.

**4.**

Grupe de echipamente:

- echipament pentru protecţia capului,

- echipament pentru protecţia picioarelor şi gambelor,

- echipament pentru protecţia ochilor şi a feţei,

- echipament pentru protecţia respiratorie,

- echipament pentru protecţia auzului,

- echipament pentru protecţia corpului, a braţelor şi mâinilor,

- îmbrăcăminte de protecţie împotriva intemperiilor,

- îmbrăcăminte reflectorizantă,

- echipament pentru protecţia pielii.

**5.**

Echipament de lucru: halat, batic/panglică/colţ de ţinut părul.

Echipament de protecţie: mănuşa din zale metalice la maşina fixă de croit.

1. Alcătuiţi un eseu cu titlul ”**Deservirea maşinii simple de cusut în siguranţă”,** după următoarea structură de idei: mediu
2. Definirea expresiei “securitate şi sănătate în muncă”.
3. Enumerarea a trei zone cu risc de accidentare la deservirea maşinii simple de cusut.
4. Descrierea a cinci măsuri de protecţie a muncii la deservirea maşinii simple de cusut .
5. Precizarea şi descrierea accidentului de muncă cel mai frecvent întâlnit la deservirea maşinii simple de cusut.

**BAREM DE CORECTARE**

Se acceptă orice formulare corectă care respectă următoarele idei principale**:**

1.

Securitatea şi sănătatea în muncă reprezintă ansamblul de activităţi instituţionalizate, având ca scop asigurarea celor mai bune condiţii de desfăşurare a procesului de muncă, apărarea vieţii, a integrităţii fizice şi psihice, a sănătăţii lucrătorilor şi a altor persoane participante la procesul de muncă.

2.

|  |  |  |
| --- | --- | --- |
| Nr crt | Zona periculoasă | Risc de accidentare |
|  | Acul de cusut | Înţeparea degetelor |
|  | Volantul maşinii | Prinderea scalpului |
|  | Mecanismul suveicii | Înţeparea degetelor |
|  | Picioruşul de presare | Strivirea degetelor |

3.

Este interzis să se acţioneze pedala de punere în funcţiune a maşinii în timpul introducerii firului de aţă prin mecanismul suveicii.

Este interzis să se acţioneze pedala de punere în funcţiune a maşinii în timpul montării suvecii.

Este interzis să se acţioneze pedala de punere în funcţiune a maşinii în timpul introducerii firului de aţă prin mecanismul de tensionare şi prin ac.

Schimbarea acului se va efectua numai cu maşina oprită.

Nu trebuie să se pună mâna pe volant în timpul funcţionării maşinii de cusut; oprirea volantului nu se va face niciodată cu mâna, ci doar cu pedala.

În timpul fixării materialului de prelucrat sub picioruşul de presare este interzis să se acţioneze cu piciorul pedala de punere în funcţiune a maşinii simple de cusut.

Este interzis să se introducă aţa prin mecanismele de lucru în timp ce pedala de punere în funcţuine este acţionată.

1. Acidentul de muncă cel mai des întâlnit la deservirea maşinii simple de cusut este înţeparea degetelor. Acesta poate fi întâlnit atât la acul de cusut, cât şi la mecanismul suveicii.
2. Realizaţi un eseu cu tema **,, Accidente de muncă",** după următoarea structură de idei: mediu
   1. Definirea accidentului de muncă.
   2. Organele şi sistemele organismului care pot fi afectate în procesul de muncă.
   3. Descrierea a 5 evenimente / situaţii care pot constitui accidente de muncă.
   4. Cauzele care produc accidente de muncă.

**BAREM DE CORECTARE**

Se acceptă orice formulare corectă care respectă următoarele idei principale**:**

**Accidentul de muncă**  reprezintă vătămarea violentă a organismului, precum şi intoxicaţia acută profesională, care au loc în timpul procesului de muncă sau în îndeplinirea îndatoririlor de serviciu şi care provoacă incapacitate temporară de muncă de cel puţin 3 zile calendaristice, invaliditate sau deces.

**b)**

**Organele şi sistemele organismului care pot fi afectate în procesul de muncă** sunt:

- aparatul respirator

- aparatul cardio-vascular

- analizatorul vizual

- analizatorul auditiv

- sistemul nervos

- sistemul muscular şi osos

- pielea şi ţesutul subcutanat

**c)**

**5 evenimente/ situaţii care pot constitui accidente de muncă.**

- accidente survenite ca urmare a unei acţiuni întreprinse din proprie iniţiativă, pentru salvarea de vieţi omeneşti

- accidente survenite ca urmare a unei acţiuni întreprinse din proprie iniţiativă, pentru prevenirea ori înlăturarea unui pericol care ameninţă avutul public şi privat

- accidente suferite de persoane aflate în vizită în unitate, cu permisiunea angajatorului

- accidente suferite de persoanele care îndeplinesc sarcini da stat sau de interes public

- accidente survenite în cadrul activităţilor cultural-sportive organizate

- accidente de traseu pentru deplasarea la şi de la locul de muncă

- accidente survenite în timpul deplasării pentru îndeplinirea unei sarcini de muncă

- accidente suferite de cei care efectuează stagiul de practică

- accidente determinate de fenomene sau calamităţi naturale, dacă victima se află în timpul procesului de muncă sau al îndeplinirii îndatoririlor de serviciu

- accidente suferite de o persoană aflată în îndeplinirea atribuţiilor de serviciu, ca urmare a unei agresiuni.

**d)**

**Cauzele care produc accidente de muncă**, după natura lor, sunt:

Cauze tehnice:

- starea tehnică necorespunzătoare a sculelor, utilajelor, instalaţiilor mecanice sau electrice, utilajelor de ridicat;

- lipsa dispozitivelor de protecţie, a aparaturii de control şi semnalizare sau starea lor necorespunzătoare.

Cauze organizatorice:

- organizarea necorespunzătoare a locului de muncă sau a procesului de muncă, lipsa instructajului de protecţie a muncii;

- condiţii necorespunzatoare ale mediului de muncă (insuficienţa volumului şi a suprafeţei locului de muncă, ilunat necorespunzător, temperatură înaltă sau scazută a aerului, combinată cu o umiditate abundentă, degajări de praf, de pulberi toxice, vibraţii, zgomot, radiaţii);

- manipularea necorespunzătoare a materialelor, nerespectarea regulilor de circulaţie;

- nerespectarea disciplinei în muncă şi a normelor de securitate a muncii.

Alte cauze:

- spaţiu prea mare sau prea mic aferent locului de muncă;

- iluminatul necorespunzător;

- temperatura nepotrivită, ceilalţi factori ce produc disconfort muncitorului, mărindu-i riscul să se accidenteze;

- lipsa instructajului de protecţie a muncii îl expune pe muncitor la accidentări, deoarece el nu ştie cum se exploatează corect utilajul;

- indisciplina la locul de muncă, manifestată prin nerespectarea regulilor de circulaţie, manipulare şi depozitare a materialelor, nerespectarea regulilor de protecţie a muncii.

4. Realizaţi un eseu cu titlul “**Incendiile şi exploziile**”, respectând următoarea structură de idei: mediu

1. Definirea incendiilor şi exploziilor.
2. Precizarea cauzelor ce produc incendiile.
3. Precizarea cauzelor ce produc exploziile.
4. Enumerarea regulilor de acţiune pentru prevenirea şi stingerea incendiilor.

**Barem de corectare**

Se acceptă orice formulare corectă care respectă următoarele idei principale**:**

1.

Incendiile sunt fenomene de ardere autointreţinută a unor bunuri materiale, în urma cărora se pot produce pagube, accidente sau pierderi de vieţi omeneşti, care se defăşoară fără control de timp şi spaţiu şi care necesită o intervenţie organizată în scopul întreruperii procesului de ardere.

Explozia este o reacţie fizico-chimică foarte rapidă, în cadrul căreia se produce o

mare cantitate de gaze.

2.

Cauzele principale ale incendiilor:

* Energia electrică
* Acţiuni mecanice care produc scântei sau supraîncălzire
* Focurile deschise
* Corpurile incandescente
* Energia termică
* Reacţiile biologice
* Energia solară.

3. Cauzele exploziilor:

* Fizice- aparate sub presiune
* Chmice- amestecuri de gaz.

4. Regulile de prevenire şi stingere a incendiilor:

* Prevenirea manifestării surselor specifice de aprindere.
* Gestionarea materialelor şi a deşeurilor combustibile susceptibile de a se aprinde, cu respectarea normelor specifice de prevenire a incendiilor.
* Dotarea cu mijloacele tehnice de apărare împotriva incendiilor, prevăzute ăn documentaţia tehnică de proiectare.
* Verificarea spaţilor de lucru la terminarea programului.
* Menţinerea parametrilor tehnologici în limitele normate, pe timpul exploatării a diferitelor instalaţii, echipamente şi utilaje tehnologice.
* Dotarea obligatorie cu un punct P.S.I.