**ITEMI DE TIP REZOLVARE DE PROBLEME**

|  |  |
| --- | --- |
| **Domeniul de pregătire profesională** | **Estetica și igiena corpului omenesc** |
| **Calificarea profesională** | Frizer-coafor-manichiurist-pedichiurist |
| **Modul 3** | ADAPTAREA LUCRĂRILOR LA CARACTERISTICILE CLIENTULUI |
| **Clasa** | a XI-a |

1. **O clientă scundă, cu fața rotundă și părul subțire și rar se adresează coaforului pentru realizarea unei tunsori potrivite.**

**a) Recomandați o tunsoare potrivită caracteristicilor clientei;**

**b) Motivați alegerea făcută.**

**Nivelul de dificultate: mediu**

**BAREM DE CORECTARE:**

1. Tunsoare în scări cu breton asimetric pe păr mediu .
2. Pentru o clientă scundă cu fața rotundă și păr subțire și rar:

* volumul va fi pe calotă, obținut prin graduarea părului în zona din spate și creștet;
* bretonul asimetric va încadra fața rotundă și va alungi fața;
* graduarea va conferi părului subțire și rar volum.

1. **O clientă cu fața ovală și părul gros și ondulat natural solicită o coafură potrivită caracteristicilor sale.**

**a) Recomandați o coafură potrivită caracteristicilor clientei;**

**b) Argumentați modul de amplasare a volumelor în coafură, potrivit caracteristicilor clientei.**

**Nivelul de dificultate: mediu**

**BAREM DE CORECTARE:**

1. Coafuri cu ondule lejere sau ușor strânse, care să pună în valoare trăsăturile feței

ovale, volume amplasate echilibrat, fără a acoperi ovalul feței;

1. Feței ovale, considerată a fi cea ideală, îi sunt potrivite toate tipurile de coafuri. Se recomandă ca volumul să nu fie amplasat în zona de top pentru a nu alungi și mai mult fața, iar zonele laterale să echilibreze forma feței prin conferirea de volum suplimentar.
2. **O clientă cu păr de lungime medie, fir subțire și de culoare naturală solicită coaforului realizarea unui permanent.**

**a) Descrieți tehnica de lucru adaptată acestui tip de păr;**

**b) Explicați motivul pentru care alegeți un anumit tip de bigudiuri pentru realizarea acestui permanent.**

**Nivelul de dificultate: mediu**

**BAREM DE CORECTARE:**

1. Tehnica de lucru:

* se umezește cu soluție de permanent pentru părul subțire;
* se rulează șuvițele pe bigudiuri de lemn;
* se stabilește timpul de acționare, mai mic decât pentru părul normal;
* se limpezește părul cu apă caldă, se absoarbe excesul de apă cu un prosop apoi se neutralizează permanentul cu o soluție de neutralizare preparată în proporție de 1+1.

1. Bigudiurile de lemn sunt singurele care asigură protecția completă a părului subțire. Cele de ebonită sau plastic trebuie folosite doar dacă vârfurile șuvițelor sunt protejate cu hârtie de pergament, iar bigudiurile metalice oxidează și afectează structura fragilă a părului subțire.
2. **Un client cu părul fin și rar, creștetul teșit și urechile depărtate de cap solicită frizerului o tunsoare carre.**
3. **Decideți dacă tunsoarea solicitată este potrivită caracteristicilor clientului și motivați această decizie;**
4. **Propuneți un alt tip de tunsoare potrivită şi argumentați alegerea făcută.**

**Nivelul de dificultate: mediu**

**BAREM DE CORECTARE:**

1. Tunsoarea solicitată nu poate fi realizată deoarece este potrivită pentru un păr aspru și des. Forma tunsorii nu ar avantaja sau masca poziționarea urechilor.
2. Tunsoare recomandată: tunsoare plastică executată cu briciul pentru a-i masca urechile depărtate de cap. Părul va fi lasat să acopere urechile, iar în porţiunea teşită părul se va lăsa mai lung pentru a umple zona respectivă și pentru a echilibra forma capului.
3. **La salonul de coafură se prezintă o clientă care solicită coafarea părului într-o formă potrivită caracteristicilor sale: fruntea bombată, nasul mare și fața triunghiulară cu baza în sus.**
4. **Propuneți o coafură care să mascheze defectele prezentate mai sus.**
5. **Precizați tipul de coafură care trebuie evitată în cazul acestei cliente.**

**Nivelul de dificultate: mediu**

**BAREM DE CORECTARE:**

1. Coafura recomandată: părul de lungime medie, până la umeri, cu ondule în exterior care să confere volum și să încadreze partea de jos a feţei, iar calota joasă şi îngustă. Pentru fruntea bombată şi nasul lung se recomandă breton filat, drept sau pe o parte şi o coafură cu volum la ceafă .
2. De evitat: coafurile cu volum în creştet sau în dreptul tâmplelor care ar mări zona superioară a craniului. Pentru fruntea bombată şi nasul lung se evită dezgolirea frunţii sau părul prins la spate, în partea superioară a capului, în coadă sau coc.
3. **O clientă cu părul deteriorat solicită ajutorul coaforului stilist pentru remedierea acestei probleme.**

**a) Explicați-i clientei posibilele cauze ale deteriorării părului.**

**b) Concepeți o schemă de sfaturi privind coafarea, pieptănarea și îngrijirea acestui tip de păr, în vederea prevenirii despicării părului la vârfuri.**

**Nivelul de dificultate: simplu**

**BAREM DE CORECTARE:**

1. Cauzele deteriorării părului:

* Mecanice: pieptănarea agresivă, cu piepteni cu dinții deși;
* Chimice: produse de îngrijire neadecvate, folosirea în exces a produselor de styling, tratamente chimice executate frecvent ori incorect (decolorări, vopsire, ondulare permanentă, apa clorinată;
* Fizice: temperatura mare a aparatelor de coafură, factorii de mediu, razele solare;
* Îngrijirea necorespunzătoare.

1. Schema de îngrijire:

* periajul zilnic al părului, de la vârfuri spre rădăcină, cu o perie din păr natural sau pieptene cu dinți rari, confecționat din material plastic de bună calitate sau os;
* tunderea periodică a vârfurilor pentru îndepărtarea celor deteriorate și menținerea aspectului plăcut al frizurii;
* coafarea lejeră, cu peria termică și feonul, la temperatură medie și la o distanță de minim 20 cm. de pielea capului;
* spălarea cu șampoane hidratante, tratamente intensive de hidratare și restructurare a fibrei capilare.

**7. O clientă se adresează coaforului stilist solicitând informaţii şi sfaturi referitoare la alegerea şi folosirea fixativului. Precizați:**

1. **Ce caracteristici trebuie să aibă un fixativ de calitate? (minim 2)**
2. **Ce tipuri de fixativ există și ce fixare au acestea?**
3. **Modul de aplicare a fixativului pe păr?**

**Nivelul de dificultate: simplu**

**BAREM DE CORECTARE:**

1. Caracteristici:

* Să ofere flexibilitate părului;
* Să nu încarce suplimentar părul și să nu lipească firele între ele;
* Să confere strălucire și suplețe;
* Să fixeze, structureze coafura.

1. Tipuri de fixativ:

* Flexibil: permite realizarea coafurilor și oferă o fixare ușoară (nr. 1,2)
* De volum: conferă și menține volumul coafurii (nr. 3)
* Puternic: strong, ultra/extrastrong (nr. 4,5).
* Luciu: fixare optimă, conferă luciu coafurii

1. Fixativul se aplică de la o distanță de 25-30 cm. prin pulverizare uniformă în cantitate moderată. Folosit inainte de coafarea părului, fixativul poate oferi volum prin pulverizare la rădăcină și apoi pieptănarea părului.

**8. O clientă solicită coaforului spălarea părului și realizarea unei coafuri de zi. La diagnosticare constatați că părul clientei prezintă un luciu inestetic, este separat în șuvițe, lipsit de volum, iar scalpul are o culoare gălbuie. Precizați:**

1. **Tipul de păr pe care îl are clienta;**
2. **Proprietățile pe care ar trebui să le aibă șamponul potrivit acestui tip de păr;**
3. **O schemă de îngrijire pentru acasă.**

**Nivelul de dificultate: mediu**

**BAREM DE CORECTARE:**

1. Păr gras
2. Proprietățile șamponului pentru păr gras: astringent, reglează secreția de sebum, conține ingrediente ca: mentă, citrice, mușețel, urzică.
3. Schema de îngrijire:

* spălare cu șampon pentru păr gras, de 2-3 ori pe săptămână; temperatura apei să fie medie, masajul nu foarte agresiv, iar uscarea să se facă pe cât posibil natural sau cu feonul la temperatură medie;
* aplicarea balsamului se va face doar pe vârfuri, în cantitate mică;
* pieptănarea se va face o singură dată pe zi;
* evitarea utilizării produselor de styling în exces.
* evitarea utilizării aparatelor de coafură la temperatură ridicată
* utilizarea unui șampon uscat pentru a preveni spălarea frecventă.

**9. O clientă scundă, cu tenul deschis la culoare și ochii albaștri, solicită stilistului vopsirea părului și o coafură care să o avantajeze.**

1. **Recomandați-i clientei o culoare care să îi pună în valoare caracteristicile;**
2. **Precizați modul în care veți adapta coafura la statura clientei.**

**Nivelul de dificultate: simplu**

**BAREM DE CORECTARE:**

1. Nuanțe în tonuri reci de blond, blond cenușiu până la blond foarte deschis;
2. Amplasarea volumului coafurii se face în partea superioară a capului.

**10. Un client se prezintă la salon și solicită o tunsoare clasică fără cărare. Clientul are fața pătrată, lungimea părului este de 8-10 cm., păr des și gros, cu multe vârtejuri în creștet.**

1. **Decideți dacă puteți realiza tunsoarea dorită de client și argumentați decizia luată.**
2. **Argumentați, în cazul în care veți decide să realizați un alt tip de tunsoare, alegerea făcută.**

**Nivelul de dificultate: mediu**

**BAREM DE CORECTARE:**

1. tunsoarea dorită de client nu poate fi executată deoarece necesită o lungime a părului de cel puțin 10-15cm. în partea superioară a capului.
2. propunem tunsoare modernă cu foarfeca și pieptenul prin care să degajăm și să reliefăm cât mai mult fruntea, făcând o pieptănătură peste cap, fără cărare. Această pieptănătură este potrivită caracteristicilor clientului, maschează defectele și alungește forma feței.

**11. Un client se prezintă în salonul de frizerie și solicită o tunsoare potrivită caracteristicilor sale. Acest client are conformația craniană cu frunte lată și creștet teșit, iar forma feței este triunghiulară.**

1. **Propuneți o tunsoare care să-i mascheze aceste imperfecțiuni.**
2. **Argumentați alegerea făcută.**

**Nivelul de dificultate: mare**

**BAREM DE CORECTARE:**

1. Tunsoare clasică cu cărare, cu părul lăsat mai lung în zona teșită;
2. Părul lăsat mai lung va conferi volum și va masca zona teșită. Cărarea și bretonul rezultat va acoperi parțial fruntea și îi va reduce din lățime;

**12. Un client se prezintă la salonul de frizerie și dorește o tunsoare modernă realizată cu briciul. Acest client are o figură prelungă și fruntea lată, păr extrem de fin și rar, lungimea părului este de 10-15 cm.**

1. **Decideți dacă puteți realiza tunsoarea dorită de client și argumentați decizia luată.**
2. **Precizați ce alt tip de tunsoare veți realiza și argumentați alegerea făcută.**

**Nivelul de dificultate: mare**

**BAREM DE CORECTARE:**

1. nu se poate realiza tunsoarea dorită deoarece părul foarte fin și rar este dificil de tuns cu briciul și există pericolul creării de goluri în frizură.
2. Tunsoare cu pieptănul și foarfeca, subliniind cât mai mult părțile laterale ale figurii prelungi și mascând fruntea lată; părul va fi pieptănat către față iar perciunii vor fi lăsați mai lungi și mai plini.

**13. O clientă se prezintă la salon pentru o tunsoare și o coafură caracteristicile acesteia sunt fața pătrată, bărbia retractantă și nasul mic.**

1. **Recomandați o coafură care se potrivește clientei?**
2. **Ce tunsoare și coafură trebuie evitate în cazul clientei ?**

**Nivelul de dificultate: mediu**

**BAREM DE CORECTARE:**

1. în realizarea tunsorii ținem cont de caracteristicile clientei astfel:

* pentru nasul mic alegem o tunsoare de lungime medie, în scări, cu volum pe zona de top;

- bărbia retractantă și fața pătrată se corectează prin meşe descendente, graduate, care să acopere parțial lateralele feței și colțurile mandibulei

1. se vor evita: buclele și volumul pe părțile laterale, tunsorile scurte sau cele în linie dreaptă, lateralele feței descoperite, bretonul drept, cărarea pe mijloc.