|  |  |
| --- | --- |
| Domeniul de pregătire profesională | Industrie textilă și pielărie |
| Calificarea profesională | Liceu: Tehnician în industrie textilă, Tehnician în industrie pielărie, Tehnician designer vestimentar  Școala profesională: Filator, Țesător, Finisor produse textile, Tricoter-confecționer, Confecționer produse textile, Croitor îmbrăcăminte după comandă, Cizmar, Confecționer articole din piele și înlocuitori, Confecționer îmbrăcăminte din piele și înlocuitori, Marochiner, Finisor piele |
| Modul III | SĂNĂTATEA ȘI SECURITATEA MUNCII ȘI PROTECȚI MEDIULUI ÎN INDUSTRIE TEXTILĂ ȘI PIELĂRIE |
| Clasa | a IX a |

1. În caz de accident, importante sunt măsurile de acordare a primului ajutor.

**simplu**

Rezolvaţi următoarele cerinţe:

* 1. Definiţi noţiunea „măsuri de prim ajutor”.
  2. Precizaţi cei trei factori de care depinde eficacitatea măsurilor de prim ajutor.
  3. Indicaţi componenţa trusei de prim ajutor.

**BAREM DE CORECTARE**

* + 1. Măsurile de prim ajutor reprezintă primele ingrijiri medicale urgente care se dau unui accidentat înainte de sosirea organelor sanitare care urmează să acorde asistenţa medicală calificată.
    2. Factorii de care depinde eficacitatea măsurilor de prim ajutor:
* rapiditatea cu care se aplică;
* corecta lor aplicare;
* prezenţa de spirit a persoanelor din imediata apropiere a accidentatului.

c. Trusa de prim ajutor se compune din:

a. Materiale de inventar: foarfecă, garou elastic, savonieră din material plastic, tăniţă renală, creion/pix, caiet.

b. Materiale consumabile: prosop de hârtie, atele simple din placaj, feşe tifon mici şi mari, vată hidrofilă, leucoplast lat, comprese sterile, romplast, săpun, manuşi chirurgicale, alcool sanitar 70, rivanol soluţie 1 %o, apă oxigenată 3%, alcool iodat 2%.

2. Pentru păstrarea sănătăţii lucrătorilor, unele locuri de muncă necesită reguli de igienă individuală. Răspunde-ţi următoarelor cerinţe: **simplu**

1. Precizaţi două componente ale igienei personale (individuale).
2. Numiţi trei condiţii ce trebuie respectate de încălţămintea de protecţie.
3. Indicaţi consecinţele nerespectării regulilor de igienă.

**BAREM DE CORECTARE**

a. Două componente ale igienei personale ( din trei):

- igiena corporală

- igiena vestimentaţiei

- igiena alimentaţiei

b. Trei condiţii ce trebuie respectate de încălţămintea de protecţie (din patru):

- să fie confortabilă/ să nu strângă piciorul;

- să asigure aerisirea piciorului;

- să nu incomodeze muncitorul în timpul lucrului;

- să fie fixată pe picior.

c. Nerespectarea regulilor de igienă are drept consecinţă apariţia unor boli profesionale de tipul: intoxicaţii, dermatoze, boli parazitare, toxiinfecţii alimentare, boli infecto- contagioase.

3. Observaţi cu atenţie imaginea de mai jos, în care este prezentată consecinţa unui accident de muncă. Cerinţe: **mediu**



Lucrătorul a fost accidentat în timp ce deservea o maşină cu cuţit sub formă de disc

1. Definiţi accidentul de muncă.

**2.** Clasificaţi accidentul din imagine după următoarele criterii :

- După gravitatea accidentului

- După numărul persoanelor implicate în accident

- După natura factorilor care determină accidentul

1. Precizaţi trei cauze posibile care ar fi putut declanşa accidentul prezentat.

**BAREM DE CORECTARE**

1. Accidentul de muncă reprezintă vătămarea violentă a organismului, precum şi intoxicaţia acută profesională care se produc în timpul procesului de muncă .

**2. -** accident cu incapacitate temporară de muncă

**-** accident individual

**-** accident mecanic.

**3.** Cauze posibile ale accidentului prezentat:

* lipsa dispozitivelor de protecţie la maşină
* starea tehnică necorespunzătoare a utilajelor/instalaţiilor/maşinilor
* nerespectarea normelor de protecţie a muncii;
* organizarea necorespunzătoare a locului de muncă
* condiţii necorespunzătoare ale mediului de muncă
* indisciplina în muncă
* oboseala lucrătorului.