|  |  |
| --- | --- |
| **Domeniul de pregătire profesională** | **Industrie textilă și pielărie** |
| **Calificarea profesională** | **Tehnician în industria textilă/ Tehnician designer vestimentar** |
| **Modul** | **PROIECTAREA TIPARELOR ÎN CONFECȚII/ TIPARE PENTRU PRODUSE VESTIMENTARE ȘI ACCESORII** |
| **Clasa** | **a-XII-a, a-XI-a** |

**1.**Tiparele se obţin pe baza dimensiunilor corpului. Caracterizaţi modul de stabilire a dimensiunilor necesare construcţiei tiparelor prin:

1. clasificarea dimensiunilor corpului;
2. definirea grosimii unui produs (mărimii);
3. definirea taliei unui produs (înălţimii);
4. caracterizarea tipurilor de măsuri pe baza cărora se realizează proiectarea tiparelor.

Nivel de dificultate:mediu

Răspuns :

**a.**  Clasificarea dimensiunilor corpului.

Proiectarea tiparelor produselor textile se realizează cu ajutorul a trei grupe de dimensiuni:

* + de orientare longitudinală (înălţimi şi lungimi);
  + de orientare transversală (perimetre, lăţimi, diametre);
  + dimensiuni de conformaţie (arce, adâncimi).

**b.** Grosimea unui produs reprezintă mărimea sa şi reprezintă jumătate din perimetrul bustului.

**c.** Talia unui produs sau înălţimea este reprezentată de înălţimea corpului măsurată de la creştetul capului până la sol.

**d.**  Tipuri de măsuri pe baza cărora se realizează proiectarea tiparelor:

* + Măsuri luate direct de pe corp – se obţin prin măsurarea directă a corpului, utilizate în realizarea produselor de comandă individuală sau în secţiile de corecţie.
  + Măsuri medii sau proporţionale – se determină prin prelucrări statistice în funcţie de dimensiunile principale. Relaţiile de interdependenţă între mărimile secundare şi cele principale sunt valabile pentru corpurile cu conformaţie normală şi se utilizează la producţia de serie.
  + Măsuri de construcţie – rezultă din mărimile luate direct de pe corp sau cele medii la care se adaugă rezerve necesare şi adaosuri.