|  |  |
| --- | --- |
| Domeniul de pregătire profesională | Electric |
| Calificare profesională | Tehnician în instalații electrice, Tehnician energetician |
| Modul | SISTEME DE ACŢIONARE ELECTRICĂ |
| Clasă | a XII-a |

1. O mașină de lucru este un mecanism de execuție a operațiilor tehnologice.

2. La întreruptoarele și comutatoarele pachet, contactele mobile au mișcare de translație.

3. Controlerele cu came au putere de rupere mai mică decât controlerele cu tobă.

4. Faţă de conductoarele din cupru, conductoarele din aluminiu au rezistenţă mecanică mai mică şi rezistivitate mai mare.

5. Ecranul unui cablu de energie are rolul de a limita solicitările de natură mecanică.

Răspuns: **1** – A; **2** – F; **3** – F; **4** – A; **5** – F

Reformulări

2. La întreruptoarele și comutatoarele pachet, contactele mobile au mișcare de rotație.

sau

La întreruptoarele și comutatoarele cu came, contactele mobile au mișcare de traslație.

3. Controlerele cu came au putere de rupere mai mare decât controlerele cu tobă.

sau

Controlerele cu tobă au putere de rupere mai mică decât controlerele cu came.

5. Ecranul unui cablu de energie are rolul de a limita solicitările de natură electrică.

sau

Mantaua unui cablu de energie are rolul de a limita solicitările de natură mecanică.

1. În construcţia conductoarelor şi cablurilor electrice, aluminiul se poate utiliza atât ca material conductor, cât şi ca material de protecţie.

2. Simbolizarea conductoarelor şi cablurilor electrice se efectuează cu litere sau grupe de litere care descriu, de la exterior spre conductor, învelişurile conductorului sau cablului respectiv.

3. Materialele electroizolante utilizate în construcţia conductoarelor şi cablurilor electrice trebuie să aibă rezistenţa la îmbătrânire mare pentru a garanta siguranţa în exploatare a conductoarelor.

4. Oţelul, bronzul şi alama se folosesc în construcţia conductoarelor şi cablurilor electrice pentru că au rezistenţa mecanică mare.

5. Cablurile pentru instalaţii electrice fixe se simbolizează cu litera f.

Răspuns: **1** – A; **2** – F; **3** – A; **4** – A; **5** – F

Reformulări

2. Simbolizarea conductoarelor şi cablurilor electrice se efectuează cu litere sau grupe de litere care descriu, de la conductor spre exterior, învelişurile conductorului sau cablului respectiv.

5. Cablurile pentru instalaţii electrice fixe se simbolizează cu litera F.

sau

Cablurile flexibile se simbolizează cu litera f.