|  |  |
| --- | --- |
| **Domeniul de pregătire profesională** | **Industrie textilă și pielărie** |
| **Calificarea profesională** | **Tehnician designer vestimentar** |
| **Modul** | **SCHIȚE PENTRU PRODUSE VESTIMENTARE ȘI ACCESORII** |
| **Clasa** | **a-XI-a** |

**1**. Realizaţi un eseu cu tema ***”***Procesul de creaţie a confecţiilor textile*”,* cu respectarea următoarelor cerinţe:

1. enumerarea criteriilor de bază care orienteză procesul de creație pentru un produs;
2. enumerarea fazelor procesului de creație și descrierea fazei de pregătire;
3. enumerarea metodelor utilizate în cadrul procesului de creație din domeniul confecțiilor textile;
4. descrierea metodei structurării și aplicarea acesteia în procesul de creație pentru o bluză destinată adolescentelor.

Nivel de dificultate:mediu

Răspuns

Se acceptă orice formulare corectă care respectă următoarele idei principale: enumerarea criteriilor de bază care orienteză procesul de creație pentru un produs; enumerarea fazelor procesului de creație și descrierea fazei de pregătire; enumerarea metodelor utilizate în cadrul procesului de creație din domeniul confecțiilor textile; descrierea metodei structurării și aplicarea acesteia în procesul de creație pentru o bluză destinată adolescentelor.

a. Enumerarea criteriilor de bază care orienteză procesul de creație pentru un produs: funcţional, estetic, tehnic, tehnologic şi economic ( de preț).

b. Enumerarea fazelor procesului de creație: pregătirea procesului de creaţie, enunţarea temei, elaborarea soluţiilor posibile, studiul comparativ al soluţiilor, elaborarea prototipului.

Faza de pregătire a procesului de creație cuprinde informarea și documentarea. Documentarea se realizează în legătură cu: produse similare existente, materii prime, tehnologii existente, cerințe economice impuse obiectului. Se poate realiza prin:

-cercetarea soluțiilor existente;

-culegerea de informații prin chestionare;

-cercetarea publicațiilor cu produse similare.

c. Enumerarea metodelor utilizate în cadrul procesului de creație din domeniul confecțiilor textile: metoda analogiei, metoda consultării cumpărătorilor și metoda structurării.

d. Descrierea metodei structurării

Metoda presupune defalcarea temei de creație în elemente componente și combinarea soluțiilor găsite până rezultă combinații noi pentru tema de creație.

Aplicarea metodei strucutrării în procesul de creație pentru o bluză destinată adolescentelor.

Pentru o bluză de adolescente putem crea variante din modul de rezolvare la gât și din forma mânecii.

Din prima variantă rezultă bluze cu diferite tipuri de decolteuri, cu guler ,cu revere, cu guler gen bentiță.

Din a doua variantă rezultă bluze fără mâneci, cu mâneci scurte, trei sferturi sau lungi.Prin combinarea acestor soluții rezultă variantele de proiectare pentru bluza propusă.

Alegerea soluției optime se face în funcție de criteriile enunțate anterior: funcţional, estetic, tehnic, tehnologic şi economic ( de preț).